Uručeni ugovori za zapošljavanje i samozapošljavanje. Smederevo grad sa najvećim rastom zapošljavanja u Srbiji\nOd 31. avgusta prošle godine do danas, broj nezaposlenih lica na evidenciji smederevske filijale Nacionalne službe za zapošljavanje smanjen je za čak 23,4 odsto. Na teritoriji grada Smedereva, trenutno je na evidenciji 5.500 nezaposlenih, dok cela filijala, koja obuhvata i Smederevsku Palanku i Veliku Planu, ima 11.860 nezaposlenih .\nOvaj značajan rast zapošljavanja ili , hajde da okrenemo, smanjenje stope nezaposlenosti od čak 23,4 odsto za godinu dana, pokazuje da je Smederevo lider u zapošljavanju u Srbiji – rekao je ministar Djordjević obraćajući se poslodavcima i novozaposlenim licima u Smederevu. - Dolazak kineske kompanije HESTIL u železaru, ali i dolazak drugih investitora poput PKC-a , Kajzena i drugih, pokazatelj je kako bi trebalo da razmišljamo i u perspektivi, da otvaramo radna mesta sa različitim strukturama proizvodnje, kako ne bi, kao što je to bio slučaj u Kragujevcu, ceo grad zavisio od jedne fabrike, u njihovom slučaju, Fijata. Smederevo ostvaruje rast zapošljavanja u svim strukturama i oblastima proizvodnje i pružanja usluga i to je primer i za ostale lokalne samouprave. – rekao je ministar Djordjević.\nU Smederevu je danas dodeljeno 108 ugovora za 158 lica u tri oblasti-sampozapošljvanja, zapošljavanja teže zapošljivh lica i javnih radova.\nU okviru projekta samozapošljavanja dodeljen je 41 ugovor, ukupne vrednosti 7 miliona 420 hiljada dinara.\nU okviru projekta zapošljavanja teže zapošljivih lica, dodeljeno je 55 ugovora za 64 lica u vrednosti od 9 miliona i 600 hiljada dinara, dok je u oblasti javnih radova uručeno 12 ugovora za 53 lica, ukupne vrednosti 5 miliona i 400 hiljada dinara.


РУСКИ ГЕНЕРАЛ: Русија се спрема за ратове!\nŠef ruskog Generalštaba i prvi zamenik ministra odbrane, general Valerij Gerasimov rekao je novinarima u subotu da se SAD pripremaju da vode ratove protiv “visokotehnološkog protivnika”, koji će uključivati visoko precizne vazdušne i svemirske rakete, oružja za elektronsko ratovanje i aktivni informacioni rat.\nStoga je potraga za racionalnim strategijama za vođenje rata sa drugačijim protivnikom od najveće važnosti za razvoj teorije i prakse vojne strategije. Potrebno je pojasniti suštinu i sadržaj vojne strategije, principe prevencije, pripreme za rat i njegovo vođenje”, rekao je načelnik Generalštaba.\nOn je novinarima rekao da se ruske oružane snage aktivno pripremaju za rat i oružane sukobe na modernom bojnom polju, razvijajući “klasične” i “asimetrične” tehnike ratovanja.\n“Sjedinjene Države i njihovi saveznici su odredili agresivni vektor svoje spoljne politike. Oni rade na ofanzivnim vojnim akcijama, kao što su globalni štrajk, borba u više sfera, koriste tehnologiju obojene revolucije i meku moć. Njihov cilj je da eliminišu državnost u zemljama koje im se ne dopadaju, da podriju suverenitet, promene zakonski izabrane organe državne vlasti ”, izjavio je Gerasimov.\n“Trenutno se slične akcije vide u Venecueli”, istakao je Gerasimov.\n“Pentagon je počeo da razvija fundamentalno novu strategiju ratovanja, koja je već nazvana trojanskim konjem. Njegova suština je u aktivnom korišćenju protestnog potencijala ” pete kolone ” za destabilizaciju situacije, istovremeno napadajući najznačajnije objekte sa visokopreciznim oružjem “, rekao je Gerasimov novinarima.\nOn je dodao da im je učešće Rusije u sirijskom konfliktu omogućilo da razviju i koriste novu praktičnu sferu u ruskoj strategiji odbrane. To znači odbrana ruskih nacionalnih interesa izvan državnih granica, u okviru “strategije ograničenih akcija”.


Peć: Završna konferencija o očuvanju kulturne baštine [Video] - Radio Goraždevac\nPeć: Završna konferencija o očuvanju kulturne baštine [Video]\nU Peći je održana završna konferencija projekta na kome se govorilo o očuvanju kulturne baštine na Kosovu. Projekat „Očuvanje važnih mesta kulturne baštine i promovisanje interkulturalne različitosti“, koji sprovovodi NVO Human iz Peći.\nPraćenje statike i vlage na freskama manastira Pećka Patrijaršija, interkulturalni dijalog među zajednicama i posete verskim i kulturno istorijskim spomenicima samo su neke od aktivnosti ovog projekta. Centralni institut za zaštitu spomenika kulture iz Rima zahvalio se u pismu NVO Human na doprinosu u ovom projektu. Prema rečima Samira Zajmija izvršnog direktora Hjumana, postoje dobre osnove da se ovaj projekat nastavi.\n„Mi smo mnogo srećni što smo uspostavili jednu platformu stručnjaka koje smo imali na prošlom okruglom stolu, profesionalaca restauratora konzercatora i arhitekata sa Kosova i iz svih država regiona Balkana i mi želimo da nastavimo tu saradnju“, izjavio je Zajmi za Radio Goraždevac.\nNa prezentaciji je govorio i Aleksandro Bjanki iz Ministarstva kulture Italije čija je Vlada u skoro dve decenije dugom periodu uložila dosta sredstava u očuvanju kulturno-istorijskih i verskih objekata.\n„Prikupljanje saznanja tokom ovih godina omogućava nam da planiramo na efikasniji način intervencije na ovim objektima, jer na osnovu tih saznanja možemo odlučiti da li je ono što se posmatra prioblem ili ne. To je prosto reći ali raditi petnaest-dvadeset godina, to je teška stvar“, kaže Bjanki.\nRej Najler iz Američke ambasade na Kosovu rekao je na završnoj konferenciji da su svi građani na Kosovu odgovorni u očuvanju kulturne baštine. Kao primer očuvanja nasleđa jedne druge zajednice naveo brigu amerikanaca o Ruskoj tvrđavi u Kaliforniji.\n„Kada smo govorili o stanju i situaciji Pećke Patrijaršije, podseća me na tvrđavu Rosa, mislim da niste čuli, ali to je Ruska tvrđava u Kaliforniji, sa drevnom pravoslavnom crkvom i označava najjužniju tačku prostiranja Ruskog carstva. Vrlo je daleko od Moskve do obala Kalifornije, to je jedan od tragova Ruske prisutnosti u Severnoj Americi i to je sačuvano“, kazao je prisutnima Najler.\nProjekat NVO Human pod nazivom „Očuvanje važnih mesta kulturne baštine i promovisanje interkulturalne različitosti“, podržala je Američka ambasada na Kosovu.


Vučić otkrio šta je rekao premijerki Srbije nakon izveštaja Evropske komisije: E, Ana… - Naši u svetu\nVučić otkrio šta je rekao premijerki Srbije nakon izveštaja Evropske komisije: E, Ana…\nObjavljeno 31/05/19 u 14:15\nTO TANJUG/ ZORAN ZESTIC\n„Nije me pogodio. Nasekirao sam se zato što se Ana (Brnabić) nasekirala“, rekao je on novinarima u Loznici na pitanje da li je i njega kao i premijerku pogodio izveštaj Komisije i da li je uopšte moguće, kako se N1 hvali, da su oni pisali taj izveštaj.\n„Onda su BIRN, Krik lagali nešto sa (Majklom) Devenportom oko Tamnave i povlačenja vode. Na kraju smo dali tri puta manje novca nego što je realno koštalo, sekirao sam, da li to oni hoće da kažu da smo mi ukrali novac, a borite se svaki dan. Ali posle sam naučio da je to njihov posao da rade šta hoće, kako hoće“, kaže Vučić.\nBrnabićIzveštaj Evropske komisijeNapredak SrbijeVučić\nSa Kosova stižu fotografije Ani Brnabić, evo šta joj poručuju (FOTO)


„Medijski problemi u ovoj zemlji nisu problemi zakona, medijskih profesionalaca, nego su to politički problemi, i medijsku scenu ne određuje niti ministarstvo, niti neki nadležni organi, regulatorna tela, već politika. Ne bih da spekulišem gde se ta moć tačno nalazi, ali često se dešava situacija da pomislimo da se moć ne nalazi ni u kabinetu predsednika, koji definitivno o svemu odlučuje i o svemu se pita, već se veliki deo tih medijskih tema rešava u prostorijama SNS, što je još gori znak nego da je ipak u nekakvim institucijama sistema“, kaže on.\n„Međutim, imamo dva paralelna toka, koloseka, sa jedne strane se radi na dokumentima, aktima, i to ide uz neke teškoće, ali problem je što je to samo privid demokratije, jer između tog procesa, u kojem se troši energija, i stvarnosti stoji – ogromna provalija“, kazao je on.\nSuštinske promene, ocenjuje, nastupiće tek iz promena zakona, a ono što ovaj nacrt strategije donosi jeste da je država i dalje van medija, govori se o transparentnosti, i na papiru to „zvuči dosta dobro, uz još neka poboljšanja“ koja treba uneti.\nSejdinović je rekao da posle prvih sastanaka, imao utisak da ona iskreno ne zna šta su problemi medijske scene, ali čini se da ona sada počinje da razumeva tu situaciju, ali konstanta je da „postajemo sigurni da pregovaramo sa pogrešnim ljudima, koji suštinski ne donose odluke u ovoj zemlji“.\n„Dok se dogovaramo oko elementarnih stvari paraleno se dešavaju neverovatne stvari: afera Kopernikus, paljenje kuće Milana Jovanovića, postavlja se smisao daljeg razgovora, pogotovo što nas mnoge naše kolege sa velikim razlogom upozoravaju da deluje da radimo posao koji neće imati nikakav pozitivan efekat na medijsku scenu. Sada posle ovog iskustva zaista je pitanje da li to sve ima smisla“, kaže.\n„To je ogroman problem i čini nam se da trošimo ogromnu energiju u velikoj pozorišnoj predstavi u kojoj se igramo i države i demokratije, inkluzivnosti, a stvarnost prolazi pored nas. U tom procesu, dok mi hoćemo da preuredimo medijsku scenu, dešava se afera Kopernikus koja bi bila nemoguća u bilo kojoj demokratskoj državi, paljenje kuće mnogi drugi problemi, nastavlja se katastrofalna praksa projektog sufinansiranja… u stvarnosti nemamo nijedan pomak“, ocenjuje.\nProljetna škola: Medijski sistemi – komparativne i transnacionalne perspektive →


Skupština Srbije počela sednicu o izmenama zakona o Vladi : Nadlanu.com\nSkupština Srbije počela sednicu o izmenama zakona o Vladi\nBEOGRAD, 8. marta 2011. (Beta) - Skupština Srbije počela je popodne novu sednicu razmatranjem vladinih predloga za izmene i dopune zakona o vladi i o ministarstvima kojima se predvidja da vlada ima 17 ministarstava i 21 člana.\nNa početku rada, predsednica skupština Slavica Djukić-Dejanović obavestila je poslanike da je nadležni odbor potvrdio poslanički mandat bivšem potpredsedniku vlade i ministru ekonomije i regionalnog razvoja Mladjanu Dinkiću.\nPredloženim izmenama Zakona o vladi predvidjeno je i da premijer i potpredsednik vlade mogu istovremeno da budu i ministri.\nPrecizirano je da su "članovi vlade, državni sekretari i direktori posebnih organizacija i službi vlade, dužni da poštuju i izvršavaju obavezna upustva i posebna zaduženja koje im da predsednik Vlade, shodno programu i politici vlade".\nPredlogom zakona predvidjeno je da, od podnošenja predloga za razrešenje člana vlade, do odluke Skupštine, ministar ne može da vrši svoja ovlašćenja, već ih preuzima član vlade koga premijer za to ovlasti.\nKada je reč o predstavljanju stavova vlade, članovi vlade, državni sekretari i direktori posebnih organizacija i službi vlade, dužni su da u javnim nastupima i u izjavama u javnosti izražavaju i zastupaju stavove vlade. Odluku vlade dužan je da zastupa u javnosti i član vlade koji je glasao protiv nje ili je bio uzdržan.\nInformacije o radu vlade ne mogu se davati suprotno načinu odredjenim poslovnikom vlade ili na način na osnovu kojeg se ne može utvrditi koji član vlade daje informaciju, piše u predlogu zakona.


Benzin jeftiniji pa skuplji\nUkoliko cena sirove nafte na svetskom tržištu do kraja nedelje nastavi da pada, vozači u Srbiji mogu očekivati i prvo pojeftinjenje goriva u ovoj godini. Za koliko tačno znaće se početkom naredne nedelje kada se po važećoj uredbi o cenama derivata stiču uslovi za izmenu cene benzina i dizela. U Ministarstvu energetike potvrđuju da je cena sirove nafte nešto niža nego pre desetak dana, kada je...\nUredba o cenama derivata na osnovu koje se određuje maloprodajna cena goriva (najverovatnije) neće se menjati u skorije vreme, jer bi to dodatno uticalo na poskupljenje benzina i dizela koji se već sada toče po cenama najvišim u okruženju, saznaje „Politika” u Ministarstvu energetike. Ukoliko, nekim slučajem, do izmene Uredbe ipak dođe, to će značiti da će se cena goriva ubuduće...\nVozači u Srbiji toče ubedljivo najskuplje gorivo. Posle najnovijeg poskupljenja od 3,4, odnosno 4,14 dinara, litar motornog benzina od 95 oktana košta 97,20 (1,03 evra), dok litar dizela u zavisnosti od vrste staje od 84,52 dinara (1,19 evra) do 92,45 dinara (1,02 evra), koliko košta evrodizel. Guverner Narodne banke Srbije Radovan Jelašić potvrdio je za „Politiku” da je trenuta cena...\nCene goriva kao u komšiluku\nCene goriva na pumpama u Srbiji ubuduće bi mogle biti gotovo identične komšijskim. Izmenom Uredbe o cenama derivata predlaže se da se one ubuduće usklađuju s cenama goriva, a ne nafte na svetskoj berzi. Promene bi se vršile na svakih 15 dana, s tim što se ne bi čekalo da cena goriva na svetskoj berzi poraste za 1,5 odsto kako bi se stekli uslovi za korekciju, već bi do poskupljenja ili...\nINTERVJU Početkom godine „Gaspromnjeft“ postao je većinski vlasnik Naftne industrije Srbije. Kupac je obećao investicije vredne više od pola milijarde evra, a kupoprodajnim ugovorom predviđene su ne samo pare i rokovi, već i nešto što se suvoparnim jezikom prava i brojki ne može utanačiti – očekivanje da će NIS u dogledno vreme postati jaka regionalna naftna kompanija. Od...\nBiogorivo pojevtinjuje benzin\nU Srbiji bi gorivo moglo da pojeftini i pored rasta cena barela sirove nafte i kursa dolara, ali samo ako bi se benzinu i dizelu dodavalo prirodno, obnovljivo biogorivo. U toj srazmeri država bi, smatraju privatni vlasnici pumpi, trebalo da im smanji akcizu. Ako oni u ponudi svih goriva imaju bar pet odsto biogoriva, za toliko bi, smatraju, i država morala da im smanji tu trošarinu. Taj posao bi...\nBenzin jeftin, naftaši zbog rasta troškova traže poskupljenje\nStručnjaci na mnogim primerima dokazuju da je Srbija u ekonomskom smislu izolovani deo sveta i da ono što važi za druge, za našu zemlju i ne mora. To se ovih dana pokazuje i na primeru benzina. Iako poslednjih meseci, zbog svetske ekonomske krize i pojeftinjenja sirove nafte, cene benzina i dizela padaju, vozači u Srbiji to nisu osetili u punoj meri. Ali, po mišljenju proizvođača i trgovaca, do...\nNa benzinskim pumpama u Srbiji gorivo bi tokom vikenda moglo da se prodaje po cenama nižim u proseku za oko 1,80 dinara budući da su se zbog pada cene sirove nafte na svetskoj berzi za to stekli uslovi, potvrđeno je juče u Ministarstvu energetike. Ministarstvo će na osnovu današnjeg preseka kretanja cene sirove nafte i rasta kursa dolara za poslednjih 15 dana precizirati za koliko će tačno...\nLoše, a skupo\nU Srbiji se toči najskuplje gorivo u Evropi, ali i najnekvalitetnije. Međutim, to državu mnogo ne pogađa, što je ovih dana potvrdila, ne libeći se da posle nedavnog poskupljenja od 4,5 ponovo podigne cene derivata za još četiri dinara. Više od osam dinara za samo dve nedelje. To što će se, od vikenda, litar goriva točiti po ceni od 101,4 dinara pogađa, međutim, vozače. Ali ko njih pita. Izbora...\nSrpski benzin najskuplji među zemljama u tranziciji\nPosle nedavnog, osetnog, poskupljenja goriva, za oko 4,5 dinara po litru, vozače u Srbiji čeka tokom ovog vikenda još jedno... Za koliko tačno, znaće se u četvrtak, nakon što Ministarstvo rudarstva i energetike uradi nov presek stanja shodno rastu cena sirove nafte na svetskoj berzi i kursu dolara. I dok u ministarstvu juče nisu hteli da komentarišu najave pojedinih medija da bi gorivo moglo da...


Vučić na otvaranju fabrike "ZF" u Pančevu: Bićemo prva od zemalja u regionu koja će imati proizvodnju duše motora | Hronika\nPočetna strana > Hronika > Vučić na otvaranju fabrike "ZF" u Pančevu: Bićemo prva od zemalja u regionu koja će imati proizvodnju duše motora\nVučić na otvaranju fabrike "ZF" u Pančevu: Bićemo prva od zemalja u regionu koja će imati proizvodnju duše motora\nPančevo -- U Pančevu je danas u industrijskoj zoni otvorena fabrika nemačke kompanije ZF za proizvodnju delova i komponenti za auto-industriju, brodove i železnicu.\nSvečanom otvaranju u okviru E-Mobility divizije prisustvovao je i predsednik Srbije Aleksandar Vučić.\n"Danas je veliki dan za Srbiju, južni Banat i Pančevo. Mnogo truda je uloženo i zahvalan sam ljudima koji su na tome radili. Za ovakve dane živimo. Ovakvi dani pokazuju rezultate rada. Mnogo ljudi moralo je da radi i mnogo stvari da bude urađeno da bi jedan ZF mogao da zapošljava ljude ovde", rekao je Aleksandar Vučić.\n"Pre manje od godinu dana ništa ovde nije bilo, a danas je veličanstvena fabrika sa najmodernijom tehnologijom. Danas možemo da se ponosimo ovom velikom fabrikom. Sve što je najsavremenije nalazi se ovde u ZF-u", kazao je predsednik.\n"Bićemo prva od zemalja u regionu koja će imati proizvodnju duše motora", istakao je Vučić.\nOn se posebno zahvalio Milanu Grujiću - "nemačkom Srbinu".\n"Kao što ja imam u kabinetu srpskog Nemca tako i mi imamo nemačkog Srbina Milana Grujića, i hoću njemu posebno da se zahvalim jer nam je on mnogo pomogao da ZF bude ovde i da uradimo važan i veliki posao", naveo je.\nKako je istakao, ova fabrika nije značajna samo zbog davanja posla, nego i zbog najsavremenije tehnologije, čiju proizvodnju su doneli u Srbiju.\nIstakao je da će cena nafte u budućnosti da ide "dramatično visoko" i da će zbog toga svi preći na električne automobile.\nSvečanosti otvaranja fabrike kompanije ZF, u okviru E-Mobility divizije, prisustvali su i predsednik Vlade Vojvodine Igor Mirović, ambasador Nemačke u Srbiji Tomas Šib, gradonačelnik Pančeva Saša Pavlov, predsednik Privredne komore Srbije Marko Čadež, rukovodilac ZF divizije E-Mobility Jorg Grotendorst i član Upravnog odbora ZF Majk Hankel.\nAmbasador Nemačke u Srbiji Tomas Šib istakao je da je proizvodni pogon ZF-a u Pančevu dokaz odlične ekonomske saradnje Nemačke i Srbije i ocenio da je Srbija ostvarila impresivne makroekonomske rezultate.\nDolazak ZF-a, moćne kompanije koja posluje u više od 40 zemalja, u Srbiju, u Pančevo, siguran je znak i put za nove investitore, ne samo iz Nemačke, već i iz drugih zemalja, poručio je predsednik Pokrajinske vlade Igor Mirović.\nDruga faza izgradnje koja treba da bude završena do 2021. godine obuhvatiće oko 35.000 kvadrtanih metara tako da će na kraju na raspolaganju imati 60.000 kvadrata. ZF je trenutno zaposlio 300 radnika, a u naredne dve godine kompanija planira da zaposli još 700 ljudi.


Povodom ulaska u Jelen super ligu i unapređenja još boljih odnosa u budućnosti, delegaciju Fudbalskog kluba "Metalac" na čelu sa predsednikom kompanije "Metalac" Dragoljubom Vukadinovićem primio je predsednik opštine Gornji Milanovac Milisav Mirković sa svojim saradnicima.\nPrijemu kod predsednika opštine prisustvovali su i predsednik kluba Žarko Savićević, potpredsednik Upravnog odbora kluba Petrašin Jakovljević, direktor Vladan Petrović, kao i član Upravnog odbora Zoran Petrović.\nIzrazivši zadovoljstvo plasmanom u visoki rang takmičenja prvog tima FK "Metalac", istaknut je značaj postignutog uspeha i mogućnost proširivanja saradnje.\n"Ovo je jako veliki uspeh kako za FK "Metalac" tako i za Gornji Milanovac, u kome će svi ljubitelja fudbala imati priliku da gledaju utakmice najboljih klubova u zemlji" rekao je predsednik opštine.\nSa verom u stabilan status superligaša, delegacija kluba zahvalila se na prijemu i do sada pruženoj podršci lokalnoj samoupravi ali i istakla potrebu da zajedničkim snagama svako na svoj način doprinese daljem razvoju FK "Metalac", koji će reprezentovati naš grad.\nNakon utakmice u baražu za popunu lige, kada je u Kruševcu FK "Metalac" odigrao nerešeno sa FK "Napredak" (1:1) a u Gornjem Milanovcu pobedio (3:1), postao je član najvišeg ranga u domaćem fudbalu.\nUspeh ovog fudbalskog kluba u sezoni 2014/2015 i fudbalska slava koja se očekuje u narednom periodu biće benefit i građana opštine Gornji Milanovac kao i brend koji treba sačuvati.


Održan prvi Međunarodni dan voćara - Agro TV\nMeđunarodni dan voćara, koji je održan prvi put u okviru ovogodišnjeg Međunarodnog poljoprivrednog sajma u Novom Sadu, okupio je voćare iz cele Srbije, predstavnike voćarskih zadruga, nauke i struke, domaće stručnjake i svetske eksperte u proizvodnji voća iz Italije.\n– Voćarska proizvodnja kod nas ima tendenciju rasta i razvoja, jer se mnogi mladi poljoprivrednici odlučuju za ovu proizvodnu granu. Za njen uspon zaslužna je i primena moderne informacione tehnologije, kao i savremene opreme – istakao je Radojević i naglasio da je resorni sekretarijat čvrsto opredeljen, da kroz mere agrarne politike na pokrajinskom nivou, u narednom periodu podrži intenzivne linije poljoprivredne proizvodnje gde spada i voćarstvo.\nRadojević je poručio da bi skup voćara u Novom Sadu trebalo iskoristiti na najbolji način za razmenu informacija i iskustava, jer su se na jednom mestu okupili i proizvođači, voćarske zadruge i predstavnici nauke i struke iz zemlje i inostranstva, kao i predstavnici državnih organa.\nOrganizatori ove značajne manifestacije su Pokrajinski sekretarijat za poljoprivredu, vodoprivredu i šumarstvo, revija „Dobro jutro“, koja izlazi u okviru „Dnevnika“ AD i Novosadski sajam. Povod da organizuju Dan voćara jeste želja da se doprinese razvoju voćarske proizvodnje, koja u našoj zemlji beleži ozbiljan uspon, ali i kako bi na osnovu razgovora sa proizvođačima voća došlo do najboljih rešenja za unapređivanje ovog proizvodnog sektora u našoj državi.


Ostali sportovi - Peruničić u akciji "Sport u škole" u Novoj Varoši i Priboju\nNapisano u kategoriji Ostali sportovi, 9 oktobra, 2013\nDržavni sekretar za sport Predrag Peruničić posetio je Novu Varoš i Priboj i uručio rekvizite za vežbanje osnovcima iz ovih opština, u okviru akcije akcije „Sport u škole“ koju je pokrenulo Ministarsvo omladine i sporta. U Osnovnoj školi „Živko Ljujić“, u Novoj Varoši, Peruničić je poručio okupljenim mališanima da je veoma važno za njihov psiho-fizički razvoj da se bave sportom, kao i da će kroz sport naučiti šta su fer-plej, sportski duh, tolerancija i prave vrednosti.\n„Zadovoljan sam zbog velikog odziva škola širom Srbije da učestvuju u programu „Sport u škole“ koji omogućava deci da kroz igru i zabavu shvate da je bavljenje sportom bitno za negovanje zdravih stilova života i zdravlje“\n– rekao je on i dodao da se šampioni rađaju u celoj državi.\nOn je istakao da je prioritet Ministarstva omladine i sporta uvođenje besplatnog sporta u škole, kao i da je ovaj program, namenjen učenicima od prvog do četvrtog razreda posebno značajan, jer je besplatan. Nakon sportskog časa u Novoj Varoši, Peruničić je posetio pribojsku Gimnaziju, u kojoj su najmlađi učesnici akcije izveli vežbe predviđene programom „Sport u škole“.\n-Trudićemo se i dalje da deci približimo zdrave stilove života i probudimo ljubav prema sportu, kako bi u budućnosti iznedrili nove šampione koji će osvajati medalje i odličja“\nProjekat „Sport u škole“trajaće do 2016. godine, a ima za cilj vraćanje besplatnog sporta u škole. Sa decom na ovom projektu rade profesori fizičkog vaspitanja koji su na birou rada i koji za to dobijaju naknadu od Ministarstva. Osnovna ideja akcije je animiranje što većeg broja dece da se bave fizičkom aktivnošću, kao i promocija bavljenja sportom učenika koji nisu u klubovima.\nNakon obilaska škola, delegacija Ministarstva omladine i sporta sastala se i sa predsednicima opština Nova Varoš i Priboj, Dimitrijem Paunovićem i Lazarom Rvovićem, sa kojima su razgovarali o lokalnim problemima, ali i o razvoju školskog sporta, sportskoj infrastrukturi i sredstvima koje opštine izdvajaju za sport.\nUčenice Isidorine škole pobednice Opštinskog…


Studenti kreativci Univerziteta u Beogradu dobijaju svoje mesto na Ekonomskom fakultetu – Aha Magazin\nStudenti kreativci Univerziteta u...\nDecember 14, 2018 by Aha tim\nStudenti uz pomoć najmodernije tehnologije prave prototipe svojih proizvoda\nNa Ekonomskom fakultetu počeo je sa radom Kreativni centar Beogradskog Univerziteta gde će svi zainteresovani studenti imati mogućnost da svoje ideje sprovedu u delo zahvaljujući najmodernijim tehnološkim rešenjima. Tako će, uz pomoć 3D štampača, jednog od uređaja u Centru, studenti moći da naprave prve prototipe svojih proizvoda.\n“Drago nam je da smo domaćini Kreativnom centru Univerziteta u Beogradu koji će biti mesto okupljanja za sve studente sa dobrim idejama. Ovaj centar pokrenut je sa vizijom da podstakne kreativnost i preduzetnički duh u akademskoj populaciji, da promoviše inovativne načine učenja i studiranja, podržane i olakšane modernim tehnologijama”, izjavio je dekan Ekonomskog fakulteta, profesor Branislav Boričić.\nOvaj centar za razvoj kreativnosti i inovacija, nastao uz podršku evropskog projekta Erasmus +, specifičan je po uređajima i najnovijoj tehnologiji kojom je opremljen. Pored 3D štampača, tu su 3D olovka, 3D skener, WACOM graficki tablet, oprema za virtuelnu realnost.\nSvi studenti i profesori Unverziteta u Beogradu moći će da koriste Centar za usavršavanje i razvoj sopstvenih ideja potpuno besplatno, a prijavljivanje za termine biće uskoro omogućeno na sajtu Ekonomskog fakulteta\nTags: kreativnost ekonomski studenti\nKad se muzika dešava: Željko Vasić\nMirjana Bobić Mojsilović: Imati mnogo para je dosadno\nUvek u akciji\nMAJSTORSKA STVAR – Željko Bebek


Mesec ljudskih prava: Razgovor sa Remi i Marčelom - YIHR.rs\nMesec ljudskih prava: Razgovor sa Remi i Marčelom\nU okviru festivala “Mesec ljudskih prava” Inicijativa mladih za ljudska prava (Inicijativa) će u utorak 23. decembra u beogradskom Centru za kulturu “Božidarac” sa početkom u 19 časova organizovati razgovor sa Mirelom Priselac Remi iz benda Elemental i Markom Šelićem Marčelom. Ovaj razgovor o regionalnoj saradnji u oblasti kulture prethodiće koncertu hrvatskog sastava Elemental koji počinje u 20h.\nElemental i Marčelo su pioniri muzičke saradnje između Srbije i Hrvatske nakon poslednjih ratova na prostoru bivše Jugoslavije. Ono po čemu su ovi umetnici poznati su njihovi tekstovi koje razumeju mladi u celom regionu. Razlog tome je relativno slična situacija u kojoj nove generacije u Srbiji i Hrvatskoj stasavaju. Rastrgani između prošlosti sa kojom se naše države nisu suočile i neizvesne budućnosti, oni često slede osobe i pokrete koji promovišu nasilje, šovinizam, netrpeljivost i ostale negativne modele ponašanja. Upravo te modele ovi muzičari kritikuju, boreći se protiv nasilja, korupcije, nacionalizma…\nOvaj događaj se realizuje kao završna aktivnost u okviru projekta prekogranične saradnje između Srbije i Hrvatske koji su Inicijative u Beogradu i Zagrebu realizovale u poslednjih godinu dana. Razgovoru sa Remi i Marčelom prisustvovaće više od 100 mladih iz Sombora, Subotice, Šida, Apatina, Osijeka, Vukovara, Pakraca i Slavonskog Broda.\nU okviru Inicijativinih regionalnih programa više od 15 hiljada mladih iz svih zemalja bivše Jugoslavije imalo je priliku da po prvi put putuje u neku od susednih zemalja i upozna vršnjake koji žive “sa druge strane”.\nU ovih osam pograničnih opština u poslednjih mesec dana organizovano je preko 30 događaja koji su pokrenuli razgovore o problemima na polju ljudskih prava na lokalnom nivou i izazovima za uspešnu prekograničnu saradnju između mladih iz Srbije i Hrvatske.\nOd svog osnivanja 2003. godine, Inicijativa se zalaže za uspostavljanje novih veza među posleratnim generacijama. To je rađeno kako kroz umetničke sadržaje – poput festivala Dani Sarajeva u Beogradu, tako i kroz programe razmene mladih. U okviru Inicijativinih regionalnih programa više od 15 hiljada mladih iz svih zemalja bivše Jugoslavije imalo je priliku da po prvi put putuje u neku od susednih zemalja i upozna vršnjake koji žive “sa druge strane”. Ovakvi programi su mladima koji su odgajani u sistemima koji kroz zvanične narative, medije i obrazovni sistem, neguju kulturu netrpeljivosti i doprinose stvaranju predrasuda prema susedima, omogućili da se oslobode tih predrasuda i u vršnjacima iz okruženja steknu prijatelje.\nKarata za nastup hrvatskog benda više nema, što govori o tome koliko je Elemental popularan u Beogradu i kako saradnja uspostavljena na polju kulture opstaje i u trenucima kada se aktuelizuju politički problemi na nacionalnom nivou.\n“Mesec ljudskih prava” se sprovodi u okviru projekta Europe Equals Equality, kao deo programa Prekogranične saradnje Srbije i Hrvatske koji je podržan od strane IPA fondova Evropske unije.


USAID Projekat vladavine prava položaj dužnika i trećeg lica u izvršenju\nSnaći se u šumi propisa, zakona i obaveza koji određuju 'pravila igre' u postupku izvršenja nije lako ponekad ni samim pravnicima. A kako li je tek 'običnim' građanima? Naš Projekat je, u saradnji sa Ministarstvom pravde, izradio dve kratke brošure sa osnovnim informacijama kako se u postupku izvršenja ponašati ukoliko se nađete u ulozi dužnika ili trećeg lica. Brošure na jednostavan način, jezikom razumljivim svakome, predočavaju koja prava ali i obaveze imate kao dužnik u postupku izvršenja, šta sve možete preduzeti kako biste otklonili nepravilnosti u postupku ili isti zaustavili, a objašnjavaju se i osnovni koraci u izvršenju.\nTakozvana treća lica u postupku izvršenja nalaze se u naročito komplikovanom položaju pa brošura namenjena njima objašnjava kako mogu da zaštite svoja prava, kao i kako da građani izbegnu situacije koje ih mogu dovesti u položaj trećeg lica.\nŠta su vaša prava a šta obaveze ukoliko se u izvršenju nađete u ulozi dužnika?\nTreće lice u izvršnom postupku\nOve brošure predstavljaju i sažetak detaljnih preporuka sadržanih u vodiču 'Moja prava u izvršnom postupku' koji je izradio projekat 'Otvorena vrata pravosuđa', kao i u publikaciji 'Zaštita potrošača u izvrpnom postupku iz oblasti komunalnih usluga' koju je izradio Centar za evropske politike u okviru našeg programa grantova.


Vučić: Laž da sam tražio rušenje Junajted grupe - NOVA portal\nVučić: Laž da sam tražio rušenje Junajted grupe\nPolitika Autor:Tanjug07. feb. 202112:31\nAleksandar Vučić. Foto: TANJUG/ TARA RADOVANOVIC\nPredsednik Srbije Aleksandar Vučić odbacio je danas kao netačnu informaciju da je on lično tražio da se ugovorom između Telekoma i Telenora sruši Junajted grupe i SBB-a i istakao da je to izmišljena informacija iz tih medijskih kuća.\nVučić je tako odgovorio na pitanje da li je tačna informacija da je tražio da se ugovorom između Telekoma i Telenora „stavi tačka# na poslovanje Junajted grupe i SBB-a, kao što su to rekli, prema rečima novinara, pojedini stručnjaci iz Telekoma.\n„Cilj ugovora Telekoma i Telenora – totalitarna propaganda“\nTelekom i Telenor ne poriču plan uništenja SBB, već napadaju\n„Koji je to stručnjak? Ne treba svi stručnjaci, treba mi ime jednog“, pitao je, a nakon što je izostao odgovor sa konkretnim imenom, dodao je da čim ne postoje njihova imena da je očigledno da je reč o, kako kaže, „izmišljotini“.\nIstiče da je ugovor između Telekoma i Telenora njihov unutrašnji dogovor, između dve kompanije, i dodao da njega ne interesuje ni njihovo poslovanje, ni taj ugovor, a da ga Telekom interesuje samo onoliko koliko je državno preduzeće i da kao takvo bude jako.\nNa konstataciju novinara da ne veruje da je on tražio tako nešto u ugovoru između te dve kompanije, Vučić je rekao da naravno da ne veruje, zato što je to još jedna neistina koja dolazi sa pojedinih opozicionih medija.\n„To ste izmislili, to nigde piše u ugovoru između Telekoma i Teleonara, a i nije vam prvi put da izmišljate. Naravno i da ne verujete u to, i ja nisam verovao kada su mi pričali da vaša televizija želi moje rušenje, pa se ipak ispostavilo da je to istina“, rekao je Vučić.\nAleksandar VučićSBBtelekomtelenorUnited Media


Foto: Depositphotos, tepic\nOn je istakao da mere bez presedana za usporavanje i prekid prenosa koronavirusa kupuju vreme i smanjuju pritisak na zdravstvene sisteme, ali da to ima znaèajnu socijalnu i ekonomsku cenu.\nSmatra da uznemirenost i strahove ljudi ne treba ignorisati, ali i da je potrebno da ih bolje razumemo i da im pojedinci, društva i vlade pristupe na bolji naèin.\nIzneo je i kljuène mere za psihološku podršku i podršku oèuvanju mentalnog zdravlja.\nDr Kluge istièe da je u narednim nedeljama i mesecima kljuèno da mladi pružaju jasne i pouzdane informacije starijim èlanovima društva.\nPrema njegovim reèima, druga kljuèna mera je obezbeðivanje psihološke podrške radnicima koji su na prvoj liniji odbrane od koronavirusa i ožalošæenim porodicama.\nKao jednu od najvažnijih mera u pružanju psihološke podrške istièe zaštitu ljudskih prava, posebno onih èija se prava èesto previðaju i krše, kao što su migranti i izbeglice, zatvorenici, stanovnici ostalih zatvorenih institucija kao što su bolnice za mentalno obolele i osobe s invaliditetom.\nPreporuke zemljama i prièe za decu\nKako je rekao, u njima su grafikoni o socijalnoj stigmatizaciji, kao i potrebama opšte populacije zdravstvenih radnika i onih koji su pod dugotrajnom tuðom brigom.\nDodao je da se priprema i knjiga prièa za decu izmeðu èetiri i 10 godina, kao i alati SZO, kao što je "Psihološka prva pomoæ", koji mogu da se dele putem digitalnih platformi.\nKluge je naglasio da Svetska zdravstvena organizacija smatra da su posledice koronavirusa na mentalno zdravlje i psihološku dobrobit veoma znaèajne.\n"Fizièko distanciranje i mere izolacije, zatvaranje škola i radnih mesta predstavljaju poseban izazov jer utièu na sve ono što volimo da radimo, gde želimo da budemo i s kim želimo da budemo. Potpuno je prirodno da u ovo vreme oseæamo stres, uznemirenost, strah i usamljenost", kaže Kluge.\nIstièe da "u ovoj situaciji moramo da ostanemo optimistièni i fizièki i mentalno zdravi jer æe to biti kljuèno za psihološku otpornost u prevazilaženju ovog izazova".\n"U našoj ljudskoj prirodi je da brinemo jedni za druge i istovremeno tražimo društvenu i emocionalnu podršku od drugih. Efekti koronavirusa pružaju nam priliku za to, priliku da brinemo jedni za druge, da zovemo telefonom ili preko video-poziva, da budemo brižni i osetljivi prema jedinstvenim potrebama mentalnog zdravlja onih za koje brinemo", naveo je Kluge.


Bivši zatočenici žele da dođu u Stajićevo | Autonomija\nBivši zatočenici žele da dođu u Stajićevo\nSrbija već 20 godina poriče ratne zločine koji su se dogodili u Stajićevu, Begejcima, Nišu, Sremskoj Mitrovici i Beogradu\nBivši hrvatski zatočenici u logorima u Srbiji najavili su da će 6. oktobra, ukoliko im bude omogućeno, doći u mesto Stajićevo kod Zrenjanina, kako bi upalili sveće za sve ubijene na ovom mestu, piše današnji novosadski Dnevnik.\nList navodi da bi u ovoj delegaciji trebalo da bude i ministar branitelja u Vladi Hrvatske Predrag Matić Fred, koji je takođe jedan od nekadašnjih logoraša.\nPredsednik Udruženja pravnika „Vukovar 1991“ Zoran Šangut povodom planirane posete Stajićevu uputio je i pismo predsedniku Srbije Tomislavu Nikoliću, u kojem ga je podsetio da je ta organizacija pokušala u oktobru 2009. godine pokušala da poseti Stajićevo, ali im vlasti u Srbiji nisu to dozvolile.\n„Znamo kako je to bolno političko pitanje u Srbiji koja već 20 godina poriče ratne zločine koji su se dogodili u Stajićevu, Begejcima, Nišu, Sremskoj Mitrovici i Beogradu, ali čvrsto smo uvereni da se istina ne može niti sakriti niti trajno zaustaviti“, kazao je Šangut.\nDnevnik navodi da je veliko pitanje i kako će na najavljeni dolazak bivših logoraša reagovati i lokalna vlast u Zrenjaninu, koju predvodi Srpska napredna stranka, čiji se istaknuti lokalni funkcioner i odbornik u gradskom parlamentu Dušan Šijan svojevremeno bivšim zarobljenicima pretio i nasiljem ukoliko dođu u Stajićevo.\nŠijan je ranije negirao da je u Srbiji bilo logora i rekao da su to bili „sabirni centri“.\nUdruženje pravnika „„Vukovar 1991“ je pre nekoliko godina Tužilaštvu za ratne zločine Srbije podnelo krivičnu prijavu protiv odgovornih za dešavanja u tim logorima, ali predmet još nije procesuiran.\nProšle godine i Hrvatsko državno tužilaštvo ustupilo tužilaštvu u Srbiji optužnicu protiv bivšeg generala i potpukovnika JNA Aleksandra Vasiljevića i Miroslava Živanovića, zbog ratnog zločina protiv civila i ratnih zarobljenika u srpskim logorima Begejci, Stajićevo, Sremska Mitrovica, Niš i Stara Gradiška.\nPrema toj optužnici, u srpskim logorima ubijeno je 19 zatvorenika, većem broju nanete su teške povrede s trajnim fizičkim i psihičkim posledicama, a više žena je silovano i seksualno zlostavljano.\nU istrazi protiv dvojice bivših visokih oficira JNA, ispitano je 250 svedoka, od kojih su većina ratni zarobljenici, a ispitane su i osobe koje su s hrvatske strane učestvovala u pregovorima i razmeni.


Povećati zaposlenost i zaštititi radnička prava (foto) | Zvornik Danas\nBANJALUKA – Ministar rada i boračko-invalidske zaštite Republike Srpske Petar Đokić čestitao je danas svim radnicima Međunarodni praznik rada i istakao da će Vlada Srpske posebnu pažnju i u ovoj godini posvetiti otvaranju novih radnih mjesta, očuvanju postojećih i zaštiti radničkih prava.\nĐokić je posjetio danas u Banjaluci Savez sindikata Republike Srpske, gdje je razgovarao sa predsjednikom Saveza Rankom Mišić i predsjedništvom Saveza, koje čine predsjednici 15 granskih sindikata.\n„Želja nam je da i u narednom periodu zajedno doprinesemo razvoju Srpske, kao i razvoju rada i poslova, te da bude više radnih mjesta. Želimo da nastavimo smanjivati nezaposlenost i da povećamo zaposlenost, kao i da posebno obratimo pažnju na one koji žive u teškim uslovima, sa malim platama ili koji su dugo nezaposleni“, rekao je Đokić Srni.\nOn je naveo da je današnji sastanak bio prilika da se istakne borba sindikata, borba za radnička prava, što podržava i Vlada Republike Srpske i svakodnevno nastoji to da potvrdi.\nĐokić je rekao da je svaki razgovor u okviru sindikata povod da se osvrne na trenutni položaj radnika, njihovu poziciju u procesu rada, ostvarivanje njihovih prava koja su im zakonom zagarantovana i o tome kako ta prava dalje u narednom periodu razvijati i unaprijediti ukupno stanje.\nOn je napomenuo da je sindikat posjetio kao ministar, ali i kao predsjednik Socijalističke partije, koja ima poseban senzibilitet prema sindikatu i sindikalnom organizovanju.\nĐokić je dodao da je danas razgovarano i o platama zaposlenih i o želji da te plate budu veće, a posebno o tome da se poveća najniža plata u Republici Srpskoj.\n„Cijenimo da je jučerašnji sastanak predsjednika Vlade Srpske i delegacije ministara sa predstavnicima sindikata i Unije poslodavaca veoma važan u smislu te inicijative i, nadam se, njene uspješne realizacije“, rekao je Đokić.\nOn je istakao da je i današnji sastanak bio prilika da se pomenu dobre i loše pojave, ističući da su pozitivne pojave dobri poslodavci, kojih ima u Srpskoj i koji zapošljavaju veliki broj radnika, te zakonito i savjesno izvršavaju sve svoje obaveze i zadatke.\nĐokić je rekao da ima i loših poslodavaca, koji, kako je naveo, imaju problem sa državom koja ih na nedovoljan način na to opominje, odnosno ne sankcioniše, dodavši da je i to bila jedna od tema današnjeg susreta – kako taj segment poboljšati.\nPredsjednik Saveza sindikata Republike Srpske Ranka Mišić rekla je da svakog 1. maja, Međunarodnog praznika rada, sindikati u Republici Srpskoj i regionu na različite načine obilježavaju ovaj datum.\n„Svih 15 granskih sindikata u okviru Saveza sindikata Republike Srpske čine maksimum u ovom izuzetnom teškom vremenu da poziciju radnika, koje predstavljaju, učine kvalitetnijom“, rekla je Mišićeva Srni.\nOna je naglasila da se za kvalitetniji život i bolju poziciju radnika mora jače vidjeti uloga Vlade i podrška onih poslodavaca koji svoje radnike tretiraju na način kako to propisuju zakoni i kolektivni ugovori.\n„Važno je da uvijek uz sindikat i radnike imamo savjesne i dobre poslodavce, da bi zajedničkom energijom djelovali protiv ponašanja onih poslodavaca koji na nagrublji način zloupotrebljavaju osnovna ljudska i radnička prava, a to je da ne isplaćuju plate, ne uplaćuju doprinose i time čine ovo društvo siromašnijim“, rekla je Mišićeva.\nOna je istakla da je normalno da ministar rada bude 1. maja sa predstavnicima radnika i sa radnicima, te da razgovara o onome što je važno i što treba da uradi ovo ministarstvo, zajedno sa sindikatom i poslodavcima, kako bi težak položaj radnika, prije svega, u realnom sektoru, učinili manje teškim.\n„Sindikatu je najteže u društvu, jer nema ni političku moć, nema novac i ima samo članstvo koje je veoma uplašeno i koje strahuje za svoje radno mjesto i svaka pobuna i štrajk je rizik da ćete imati reakciju poslodavca koja je iskazana rečenicom: `više od 140.000 ljudi je na Zavodu za zapošljavanje koji jedva čekaju da dođu na tvoje mjesto“, kaže Mišićeva.\nOna je podsjetila da su juče u Savezu sindikata održani prvi pregovori predstavnika Saveza sindikata Republike Srpske, Unije udruženja poslodavaca i Vlade Srpske, te da je socijalnim partnerima do kraja maja dat rok kako bi se došlo do usaglašenog stava i dogovorila najniža plata u Srpskoj, koja bi poboljšala poziciju najslabije plaćenih radnika u Srpskoj.\n„Govorimo o onima koji rade najjednostavniji posao u ukupnom broju zaposlenih, njih je njegdje između 26.000 i 30.000“, rekla je Mišićeva.\nOna je dodala da je sindikat na današnjem sastanku želio da lobira kod ministra rada da bude na strani najslabije plaćenih radnika, uz podršku korektnih poslodavaca.\nOznake: petar djokicprava radnikapraznik radaprvi majranka misicsavez sindikata rs


Kraj potrage, Voša rešila pitanje trenera - Sportske.net\nStariji novosadski superligaš rešio je goruće pitanje dan uoči početka priprema za prolećni deo sezone.\nIma li Regionalna liga podršku od UEFA?Voša još nema trenera, ali ima plan pripremaVošini navijači "stopirali" Kosana!Superliga regularna, sliku kvare samo dva detalja?!U Voši su klinci ponovo u modi, pala dva potpisa u Novom Sadu!\nPokušali su na "Karađorđu" da pronađu trenera koji bi preuzeo ekipu tokom zimske pauze ali su na kraju ostali praznih šaka.\nNavijači su stopirali povratak Milorada Kosanovića, a novosadski "Dnevnik" piše da je posle svega donesena odluka da Radovan Krivokapić (40) ostane na klupi do leta.\nKrivokapić je preuzeo ekipu pred kraj jesenjeg dela sezone, vodio je tim na poslednje četiri prvenstvene utakmice i sada se samo očekuje da Upravni odbor verifikuje jedinu logičnu i moguću odluku u datom trenutku.\nFudbaleri Vojvodine obavili su juče i danas medicinske preglede i u četvrtak će Radovan Krivokapić u FC "Vujadin Boškov" obaviti prozivku sa početkom od 10 časova.\nZbog ozbiljne krize u kojoj se klub nalazi ne očekuje se da tokom zimskog prelaznog roka u Novi Sad stignu zvučna imena, a izvesno je da će šansu dobiti i nekoliko omladinaca i igrača koji su bili na kaljenju tokom jeseni.\nVojvodina je prvi deo sezone završila na osmom mestu na tabeli i primarni cilj je da se do kraja ligaškog dela prvenstva obezbedi plasman u plej-of i da se tokom proleća ode što dalje u nacionalnom kupu.


Tužilaštvo BiH istražuje Zakon o lijekovima RS\nTužilaštvo BiH od Skupštine RS tražilo informacije o Zakonu o lijekovima RS\nU Tužilaštvu BiH, na upit RSE samo su kratko odgovorili da „u predmetu u kojem postupa, Tužilaštvo je zatražilo od Narodne skupštine RS dostavljanje određenih informacija“.\n„Više informacija ili detalja, ne možemo davati“, navodi se u odgovor iz Tužilaštva BiH u utorak, 7. decembra.\nOna je osnovana nakon što je Parlamentarna skupština BiH usvojila Zakon o lijekovima i medicinskim sredstvima, a u svom djelovanju preuzela je većinu poslova iz oblasti farmacije koje su do tada obavljali entiteti.\nUsvajanje entitetskog zakona o lijekovima oštro su osudile i Sjedinjene Američke Države (SAD) te Evropska unija (EU).\nIz Kancelarije visokog predstavnika (OHR), neposredno prije usvajanja Zakona o lijekovima i medicinskim sredstvima RS, upozorili su kako entitetski zakon predstavlja "ozbiljno osporavanje nadležnosti Agencije za lijekove BiH", te da je ta agencija "jedina ovlaštena, sposobna i opremljena osigurati da lijekovi i medicinski uređaji koji su u upotrebi u BiH budu sigurni, kvalitetni i efikasni".\nNa Zakon je Klub Bošnjaka u Vijeću naroda RS pokrenuo pitanje zaštite vitalnog nacionalnog interesa.\nS obzirom da nije bilo dogovora oko veta Bošnjaka u Vijeću naroda, a početkom decembra ni na Zajedničkoj komisiji Vijeća naroda i Narodne skupštine RS, o ustavnosti Zakona o lijekovima i medicinskim sredstvima odlučivaće Ustavni sud Republike Srpske.\nNarodna skupština RS u petak (10. decembra) raspravljaće o deklaraciji kojom se nalaže Vladi da pripremi novi Ustav tog bh. entiteta, koji predviđa prenos nekih od nadležnosti države BiH na RS kao entitet.\nPrenos nekih od nadležnosti koje po Ustavu i Dejtonskom sporazumu pripadaju državi BiH - na RS Dodik je najavljivao nakon što je zakonom u BiH zabranjeno negiranje genocida.\nPolitičari iz RS su se usprotivili ovom zakonu, koji je nametnuo bivši viski predstavnik u BiH Valentin Inzko i krenuli sa blokadom rada državnih institucija BiH.\nU Deklaraciji o ustavnim principima o kojoj će Narodna skupština RS u petak raspravljati nalaže se Vladi da pripremi tekst Ustava "kojim će se potvrditi sve nadležnosti Republike Srpske, osim onih koje po Ustavu BiH pripadaju Bosni i Hercegovini".\nNa dnevnom redu posebne sjednice su pojedinačne informacije o prenosu nadležnosti u oblasti indirektnog oporezivanja, pravosudnih institucija BiH, te prenosu nadležnosti u oblasti odbrane i bezbjednosti.


Brisel poručuje Srbiji: Nema pregovora bez normalizacije odnosa sa Kosovom\nBeograd, radionica za izradu zastava, ilustracija\nEvropska komisija neće dati zeleno svetlo Srbiji za datum početka pregovora sve dok se ne ispune uslovi vezani za normalizaciju odnosa sa Kosovom, saznaje RSE u Briselu. Prema Strategiji, Komisija želi da se osvedoči da je došlo do vidnog i trajnog poboljšanja u odnosima sa Kosovom, što podrazumeva i da Beograd neće blokirati Prištinu na putu ka EU.\nSa izveštajem Evropske komisije, kojim će biti ocenjen napredak Srbije na putu ka EU, iduće nedelje u Beograd stiže evropski komesar za proširenje Štefan File.\nNajavljeni dijalog sa Prištinom još uvek nije nastavljen, pa ključni uslov poboljšanja odnosa sa Kosovom, uz ostala očekivanja Brisela, nije ispunjen, tako da datuma za početak pristupnih pregovora, sada je već izvesno, za Srbiju neće biti.\nIzveštaj, kako navodi šef delegacije EU Vensan Dežer nije pozitivan ni negativan, već daje sliku o situaciji u Srbiji. U tom dokumentu će biti navedeno šta Beograd treba da učiniti u predstojećim mesecima, a među prvim prioritetima je normalizacija odnosa sa Kosovom.\n„Ponekad bilateralna pitanja imaju uticaja na brzinu i napredak ka EU, tako da mislim da je ovo tema koju ćemo navesti u izveštaju takođe. Ali, moraćete da sačekate do srede da vidite više detalja“, rekao je Dežer.\nUslov normalizaje odnosa sa Kosovom poznat je od ranije, no sada se po prvi put govori o tome šta bi on tačno podrazumevala. Kako iz Brisela prenosi dopisnik RSE Rikard Jozviak, kao nezvaničan mogao bi se pojaviti uslov da se Srbija obaveže da neće blokirati Prtištinu na putu ka EU.\n“Ono što definitivno stoji jeste da će Srbija morati da pokaže daleko veću spremnost da sa Kosovom ponovo uđe u dijalog. Mogla bi postojati opcija da Brisel Beogradu postavi uslov da se obaveže da u budućnosti neće blokirati put Kosova ka EU, ali to ne bi bilo formulisano kao zvanični kriterijum ili uslov”, prenosi dopisnik RSE iz Brisela.\nČeka se File\nMeđu prvima su slične zahteve pred Srbiju nedavno izneli nemački parlamentarci, koji su naveli da bi Beograd i Priština trebalo da potpišu i obavezujući ugovor o uspostavljanju dobrosusedskih odnosa.\nIako nije želeo da govori o tome da li bi zahtev Srbiji da ne blokira Kosovo na putu ka EU mogao biti pretočen u zvaničan, predsednik Odbora za odnose sa EU u Bundestagu Gunter Krihbaum poručio je u Beogradu da Unija ne želi još jedan Kipar u svojim redovima.\n„Nije reč o tome da dobrosusedski odnosi postoje samo na papiru, već da zaista zažive u praksi. Kipar primljen u EU, iako pitanje podele te zemlje do dana današnjeg nije rešeno. Zato mogu ovde da vam kažem da mi usvakom slučaju ne želimo drugi Kipar u EU“, rekao je Krihbaum.\nDa ove godine neće dobiti datum za početak pregovora svesni su i u Beogradu. No, kada je reč o konkretnim zahtevima Brisela, potpredsednica Vlade za evropske integracije Suzana Grubješić čeka Štefana Filea, sa kojim će se u sredu sastati u Beogradu.\n„Naša sledeća šansa je proleće. Svesni smo svih izazova i teškoća koje nas čekaju. Do tada moramo da učinimo i neke ozbiljne i hrabre korake u pravcu dobijanja datuma za otpočinjanje pregovora jer tek tada proces evropskih integracija postaje nepovratan“, kaže Grubješić.\nDefinisanjem sve jasnijih uslova, pitanje Kosova i u formalnom smislu postaje povezano sa procesom evropskih integracija.\nVladmir Pavićević sa Fakulteta političkih nauka ocenjuje u razgovoru za RSE da će Srbija vrlo brzo morati jasno da se opredeli da li želi da ide ka EU, što isključuje “crvene linije” preko kojih neće prelaziti kada je reč o Kosovu.\n“Kosovski problem je došao do te tačke, kada se govori o pristupu Srbije njegovom rešavanju, da više nije moguće mrdati levo ili desno, već da je neophodno Srbiju izvući iz jednog kruga u kojem se nalazi godinama i iz kojeg ne može nikako dovoljno jasno da se usmeri ka svom evropskom cilju. Srbija danas, u uslovima u kojima jeste, uopšte nema neke posebne kapacitete kojima može naročito da utiče na to da kosovsko pitanje bude rešeno onako kako bi neki zvaničnici želeli. Srbija je nemoćna da postavlja uslove oko tog problema, da definiše crvene linije i ako pretpostavimo da to jeste baš tako kako sam ja to opisao, onda Srbija htela nehtela mora da se usmeri ka tom evropskom putu“, ocenjuje Pavićević.


WebDan konferencija 2014\nBeleške > Događaji > WebDan konferencija 2014\nObjavljeno / 29.03.2014. Autor / Dušan Pilipović Kategorija / Događaji\nU Boru će 12. i 13. aprila 2014. biti održano drugo izdanje WebDan konferencije, posvećene internet preduzetništvu. Tokom dvodnevnog programa u sali muzičke škole u Boru, 14 predavača predstaviće studije slučaja uspešnih web projekata, govoriti o IT tržištu i mogućnostima za zaposlenje u ovoj oblasti.\nKonferencija je namenjena pre svega srednjoškolcima i studentima, ali i svima koji bi želeli da nauče više o IT poslovima i zarade putem interneta. Posetioci konferencije biće u prilici da od predstavnika kompanija Nordeus (Marko Radonjić) i ThemesKingdom (Siniša Komlenić) saznaju kako u Srbiji pokrenuti uspešnu IT kompaniju koja posluje na internacionalnom nivou, kao i u kom će smeru ići dalji razvoj navedenih kompanija.\nRegistar nacionalnih internet domena Srbije (RNIDS) predstaviće Predrag Milićević, rukovodilac sektora za razvoj poslovanja i marketing.\nSuosnivač i urednik sajta Srbodroid, Vasilj Milošević, govoriće o Android platformi i Android programiranju, dok će Nemanja Stančić iz kompanije Drey preneti svoja znanja o programiranju za Windows platformu. O optimizaciji i analitici sajtova, govoriće Nenad Pantelić, stručni konsultant u oblasti internet marketinga.\nU panelu koji će voditi Ivana Bogdanović, svoje „web“ priče predstaviće jedna od najpoznatijih food blogerki Dragana Pušica, autorka bloga na engleskom jeziku o ženskom tenisu Marija Zivlak i freelance pisac Jelena Radovanović. Region će predstavljati poznati hrvatski dizajner Emanuel Blagonjić i umetnica iz Crne Gore, Andrijana Vešović, poznatija pod pseudonimom Zombijana Bones.\nPrisustvo predavanjima je besplatno, uz obaveznu prijavu na sajtu WebDan konferencije.


Ministarstvo kulture zainteresovano za snažniju saradnju sa Švedskom – Sjever Crne Gore\nMinistar kulture Aleksandar Bogdanović i ambasador Švedske Nj.E. Jan Lundin razgovarali su o saradnji u oblastima kulturne baštine i kulturno-umjetničkog stvaralaštva.\nBogdanović je istakao da je primjer dobre saradnje izložba savremenog nordijskog stakla “Dodir stakla” koja je tokom prethodne godine predstavljena u Biljardi na Cetinju. On je naglasio da je Ministarstvo kulture zainteresovano da i u narednom periodu, u saradnji sa Ambasadom Švedske Crnoj Gori predstavi jedan segment stvaralaštva ove bogate zemlje.\nBogdanović i Lundin razgovarali su i o medijskom zakonodavstvu u Crnoj Gori. Ministar je upoznao sagovornika sa izmjenama koje su planirane u ovoj godini, ali i istakao da je crnogorski medijski okvir baziran na principima slobode izražavanja, medijskog pluralizma, nezavisne regulacije i samoregulacije.\nLundin je naveo kako iskustva Švedske u ovoj oblasti mogu biti od koristi Crnoj Gori u ovom procesu.\nBilo je riječi i o planovima za posjetu ministarke kulture Švedske Alis Bah Kunke Crnoj Gori, koja je predložena tokom susreta dva ministra na marginama ministarske konferencije u Davosu, u januaru ove godine.\nSagovornici su zaključili da bi ova posjeta bila odlična prilika da se preciziraju modeli saradnje i napravi plan aktivnosti za naredni period, s obzirom na to da su ministri ranije razgovarali o razmjeni stručnjaka u oblasti tradicionalnih zanata i mogućnostima za intenzivniju saradnju kroz mrežu „Kulturna baština bez granica“.\nPrevPredhodniBogdanović: Konačno prikazati stvarno stanje u muzejima\nSledećiNevena Božović u vezi sa zgodnim pilotom iz Crne GoreNext


Vesti online / Vesti / Srbija / Skandal u kosovskoj skupštini: Srpska svađa pred Albancima\nUvrede i teške reči pale su uoči sastanka Srpske liste u kosovskoj skupštini, čime su predstavnici Srba demonstrirali mnogo toga, samo ne jedinstvo. Mediji su snimili žučnu raspravu Slobodana Petrovića, lidera SLS-a i, s druge strane, Slavka Simića iz Pokreta socijalista i Branimira Stojanovića iz SNS-a.\nŽestoka rasprava predstavnika Srpske liste\nPetrović je prozvao Simića da nije pozvao sve članove Srpske liste na sastanak, a zatim su usledile optužbe:\n- Ti si najveća bruka i sramota za celu srpsku zajednicu. Nemaš odgovornost prema građanima, jer si izabran iz koverte.\nNa to mu je Simić odgovorio sa: "Doviđenja! Nisi pozvan na ovaj sastanak!" Stojanović je Petroviću poručio da sedne ili da izađe napolje i da "tamo pravi cirkus".\n- Selektivno pozivanje na sastanak ne ide u pravcu jedinstva i sada se jasno pokazuje ko je protiv toga. Ako je ovo sastanak Srpske liste, onda je Simić trebalo da pozove i one koje je mislio da nema. Šest meseci smo bili zamrznuti, van institucija, a prvog radnog dana smo preko medija dobili obaveštenje da se menjaju naši zamenici i članovi, a ne znamo niti ko i kako ih menja - kazao je novinarima Petrović.\n- Najveće poniženje za srpski narod na Kosovu je da mu Slavko Simić bude predsednik, a posle toga i svi mi zajedno koji smo tri godine predstavnici Srba, koji su dali glas za nas, a ništa živo nismo uradili, osim toga što smo se borili ko će koju fotelju i mesto da uzme. I to je bruka i sramota!\nNa pitanje novinara šta je suština sukoba, Petrović je odgovorio:\n- Lični interes na prvom mestu i to već duži vremenski period.\nNikada jedinstvo među Srbima na Kosovu nije bilo veće, poručio je nakon sastanka Branimir Stojanović, zamenik premijera Kosova.\n- Srpska lista je jedinstvena i nastaviće to da bude. Pojedinci kao što su Aleksandar Jablanović i Slobodan Petrović koji je došao ovde s namerom da napravi svađu, jer je to jedina njegova politika, pomažu onima koji ne žele da ispune obaveze prema Srbima. Pomažu onima koji žele da se među Srbima stvori razdor, jer je tako lakše manipulisati da ne otpočne nijedan proces koji je za naš narod važan - kazao je Stojanović.\nTakođe, nakon sastanka Simić je izjavio da je i dalje predsednik Srpske liste i da su kao "poslanička grupa hteli što pre da pokrenu inicijativu imenovanja novog ministra za lokalnu samoupravu i da otpočne proces formiranja Zajednice srpskih opština".\n- To se nažalost pojedincima ne sviđa, to se ne sviđa Aleksandru Jablanoviću, to se ne sviđa Slobodanu Petroviću i oni i dalje pokušavaju da manipulišu i sa Mirijanom Jevtić i pokušavaju da manipulišu Srpskom listom. Uveren sam da ovakva situacija najviše odgovara onima koji su u Prištini i onima koji stalno da žele da nametnu neke prepreke i izazove kako bi se prolongirao proces formiranja ZSO - kazao je Simić.\nFunkcija na papiru?\nJablanović, koji je 2015. ovlastio Slavka Simića da vodi Srpsku listu, iznenadio je mnoge nedavnom potvrdom da je predsednik Srpske liste. Tvrdi da je za predstvljanje Srpske liste zadužen i da to dokazuju dokumenta o osnivanju Srpske liste:\n- Tu se jasno vidi da sam jedini osnivač Srpske liste, to su dokumenta na osnovu kojih gospodina Simića privremeno imenujem na mesto vršioca dužnosti predsednika, to su dokumenta razne druge prirode i o tome nećemo više putem medija da komuniciramo.\nJablanović je kratko obavljao dužnost ministra za zajednice i povratak u Vladi Kosova, a zatim i državnog sekretara u Ministarstvu za rad, zapošljavanje, boračka i socijalna pitanja Vlade Srbije.\nSrpska lista izdala je saopštenje u kome kaže da "Jablanović već duže vreme pokušava da silom i u dosluhu sa jednim delom vrha vlasti u Prištini preuzme kontrolu nad političkim životom i voljom naroda, praveći privatne aranžmane sa pojedincima protiv interesa sopstvenih sunarodnika, svih građana koji žive na Kosovu pa čak i dojučerašnjih kolega", a Simić je dodao da je "Jablanović imao nekoga iz Centralne izborne komisije u kancelariji", odnosno "institucija Prištine":\n- Očigledno je da su se nekome obećali - poručio je Simić.\nSukobi unutar Srpske liste, koju čine gotovo u potpunosti kadrovi SNS-a i PS-a, nisu nepoznanica, a poslednji put su kulminirali nakon smene Ljubomira Marića, kadra SNS-a sa mesta ministra lokalne samouprave u kosovskoj vladi i postavljanja Mirjane Jevtić iz PS-a na tu funkciju.\nU kosovskoj Centralnoj izbornoj komisiji kažu da im je stigao zahtev za smenu stigao i da će biti razmotren.\n- Nakon više pristiglih osporavanja tog zahteva, novonastala situacija će biti razmatrana kroz organe CIK-a, o čemu će javnost biti blagovremeno obaveštena. Lično smatram da je to unutrašnje pitanje Srpske liste koja treba da pronađe načine da reši taj problem, bez nepotrebnog uplitanja javnosti i određenih faktora iz Prištine - rekao je u pisanoj izjavi za RTK2 Nenad Rikalo, član CIK-a.\nMinistar za rad u Vladi Republike Srbije i šef Pokreta Socijalista Aleksandar Vulin, čiji je član Jablanović, kazao je da nije obavešten o povratku partijskog kolege na čelo Srpske liste.\n- Šta Vlada Srbije bude rekla ko je na čelu Srpske liste, taj će biti na čelu liste. Za mene je to jedina istina i to je jedina istina za poslanike Pokreta socijalista.\nSRBIJA Srpska na sastanku: Kamere zabeležile svađu (VIDEO)\nSRBIJA Šizofreni pristup rešavanju srpskog pitanja


Ogledalo - Dnevni list Danas\nPočetna » Dijalog » Lični stavovi » Ogledalo\nU politici, kao i privatnom životu, kad načinite neku krupnu grešku, vrlo teško možete da promenite tok loših događaja koji će uslediti.\n1Piše: Jasmina Lukač 15. marta 2017. 16.30\nAleksandar Vučić napravio je jednu takvu grešku time što se lično kandidovao za predsednika i što je odbacio sigurnu varijantu sa Tomislavom Nikolićem. On sada ima ozbiljni problem sa samim izbornim procesom, iz koga može da ga spasi samo to ako Vojislav Šešelj bude drugoplasirani. To se iz sigurnosti sa kojom Vučić nastupa iz javnosti ne može videti, ali on je na početku faze kada njegove poruke počinju da se okreću protiv njega.\nNastup većine opozicionih kandidata koji do u sitne detalje osporavaju i sastav izborne komisije i način brojanja glasova i sam postupak kandidovanja, gurnuo je Vučića u defanzivu. On je taj koji stalno mora da pokazuje konstruktivnost i popuštanje kako bi dokazao da nije diktator i da ne krade izbore. Zatim, da objašnjava zašto se kandidovao za funkciju predsednika iako je to manja vlast od premijerske koju ima, iako to nije tačno. Naprotiv, predsednik komanduje vojskom i ima kontrolu nad službama bezbednosti – što znači da je tu i najveći izvor moći. S tim što je Nikolić tu moć dobrovoljno predao Vučiću.\nI da poseže za bajkom – u intervju na TV Hepi Milomiru Mariću Vučić je više puta pomenuo ogledalo u kome se vidi pravi zli lik opozicije. Ali, time je samo prizvao tumačenje da je u političkom ogledalu odraz vlasti lik komičnog kandidata Belog Preletačevića. To je primer kako poruka u kampanji, iako u njoj nema ničeg pogrešnog, ima pogrešno dejstvo. Valja podsetiti da je na sličan način – ismevanjem – Vučića pokušavao da uzdrma Saša Radulović i to različitim performansima. Međutim, lider DJB jednostavno nije taj profil – isuviše je sličan samom Vučiću.\nKonačno, iako Vučić ostvari rezultat koji mu daje Ipsos stratedžik od 53 odsto, a možda i veći, opozicija će posle izbora imati i dalje razloga da tvrdi da mu je rejting u padu. Pozivaće se na to da je iza Vučića stala čitava vladajuća koalicija koja je prema rezultatima izbora iz 2016. imala oko 60 odsto, te da je sve manje od toga dokaz pada poverenja.\n15. marta 2017. u 21.37\nTesko ogledalu samo mogu to da kazem.


Sigurniji odmor samo sa proverenim agencijama | Boom93\nNagrada Dušan Bogavac uručena Jeleni Zorić, Aleksandru Cvrkotiću i redakciji lista Danas\nSigurniji odmor samo sa proverenim agencijama\nNovi zakon o turizmu koji je donet u junu mesecu ove godine, obavezuje organizatore putovanja da obezbede polisu osiguranja.\nZakonodavac je propisao da polisa koja iznosi 25.000 eura treba da pokrije nelikvidnost organizatora putovanja. Građani koji planiraju odmor preko neke od agencija treba da se dobro informišu o samoj agenciji i njenoj dozvoli za rad kako bi izbegli eventualne neprijatnosti tokom letovanja.\nDirektor agencije M tourist iz Požarevca Zorica Mitić kaže za Boom 93 da ukoliko se desi da nekom propadne aranžman, putnik je dužan da u roku od 8 dana od povratka sa puta podnese tužbu sudovima u Beogradu protiv tursitičke agencije.\n“Turistička agencija koja je posrednik u putovanju, po zakonu ne može u njihovo ime da se požali sudu, već putnik mora sam da se obrati sudu i podnese tužbu protiv agencije koja ga je oštetila “ ističe Mitićeva.\nOštećeni putnik je dužan da sudu podnese ugovor o putovanju, fiskalni račun i uplatu i tada će se njegova žalba uzeti u razmatranje.\nKada je o reč o najpopularnijim destinacijama za ovu godinu, Iz M tourista kažu da je najveće interesovanje i ovoga puta za Grčku, p otom slede Tunis, Španija i Turska.\nPožarevačka bolnica dobila porođajni sto\nVašar se seli


Podrška Općine Novi Grad porodicama sa troje i više djece: Po 500 KM za još 45 porodica - AKOS\nHome > Vijesti > Vijesti iz zemlje > Podrška Općine Novi Grad porodicama sa troje i više djece: Po 500 KM za još 45 porodica\nU zgradi Općine danas je upriličen prijem za 45 porodica, kojima su uručena rješenja za dodjelu novčane pomoći u iznosu od po 500 KM.\nRješenja su uručili općinski načelnik Semir Efendić, Tajib Delalić, pomoćnik općinskog načelnika za boračka pitanja, rad, socijalna pitanja i zdravstvo i Elvir Kosovac, član Komisije za dodjelu ove vrste novčane pomoći.\nUz čestitke sretnim roditeljima načelnik Efendić kazao je ovom prilikom da je to simbolični poklon od lokalne zajednice roditeljima koji se odluče za više djece. Istakao je da ova lokalna zajednica nastoji da u skladu sa svojim mogućnostima uradi više da ljudima u Novom Gradu život bude ugodniji. Naročito se velika pažnja posvećuje mlađoj populaciji, počev od rođenja, kroz školovanje, stipendiranje, izgradnju parkova, sportskih sadržaja, školskih objekata i sl.\nOvom prilikom Belma Bjelak – Bešlić, majka petero djece istakla je da stanje u državi nije idelano, ali da je lijep osjećaj kada znate da neko misli o natalitetu, o mladim majkama, o budućnosti ove zemlje, barem na ovakav način.\nAmra i Nedim Hamzić, dobili su blizance, djevojčicu i dječaka.„Pomoć Općine Novi Grad od izuzetne je važnosti, želim da se zahvalim načelniku, ali i općinskim uposlenicima koji su bili jako ljubazni u cijelom ovom procesu“, izjavio je Nedim.\nMeđu roditeljima koji su dobili treće dijete je i Enela Bilanović. “Prvi put primam ovakvu vrstu pomoći, treća je beba, tako da će novac biti utrošen za njene potrebe”, rekla je Enela\nKako je kazao Tajib Delalić, pored ove vrste podrške porodiljama, Općina Novi Grad jedina je lokalna zajednica u Kantonu Sarajevo koja se opredijelila da porodiljama koje nisu zaposlene mjesečno osigura dodatnih po 50 KM tokom godine. Na taj način nastoji se ublažiti velika razlika u naknadi koju primaju zaposlene u odnosu na nezaposlene porodilje.\nTagovano novigradsarajevo pomoc porodilje


Dodik: Stvara se privid da je politička situacija loša\nMilorad Dodik u Pragu, 27. avgusta 2009.\nPremijer RS Milorad Dodik smatra da je ekonomska situacija u BiH konstantno loša i da će biti još teže u godini koja je pred nama. U intervjuu za Radio Slobodna Evropa Dodik tvrdi kako se stvara privid o tome da je u BiH permanentno na sceni teška politička situacija:\n"To nije, naravno, tačno. Institucije BiH u okviru ustavom kapacitiranih nadležnosti funkcionišu. Mi nemamo zastoja u radu Parlamenta, ministarskog Vijeća, Predsjedništva, Doma naroda i njihovih službi. Ja mislim da isto i entitetske institucije rade i u tom pogledu svako treba da se ponaša u okviru nadležnosti koje ima. Problem nastaje oko toga da li je politička kriza ili ne sa stanovišta raznih koncepcija koje žele da nametnu određena politička rješenja i, naravno, ne nailaze na konsenzus i kompromis drugih na tom pitanju, i onda se stvara privid da nije politička situacija u redu."\nŠto se tiče ekonomske situacije, ocjenjuje Dodik, štete koje su učinjene ratom, loša privatizacija i na kraju svjetska ekonomska kriza doprinijele su svemu što se danas može smatrati teškom ekonomskom situacijom u BiH.\nIntervju sa Miloradom Dodikom moći ćete vidjeti u narednom izdanju TV magazina Liberty Radija Slobodna Evropa krajem ove sedmice, kao i pročitati na našoj web stranici.\nU ovom intervjuu premijer RS govorio je i o tome šta treba uraditi da se prevaziđe pat pozicija u kojoj se našla BiH, da li je u zemlji potpuno zamro politički dijalog i kolika je njegova odgovornost u tome.\nO ekonomiji kao šansi da se Bosna i Hercegovina izvuče iz permanentne krize, Dodik je govorio i u intervjuu koji je u avgustu prošle godine dao Radiju Slobodna Evropa tokom posjete Pragu.


Vikend koji je pred nama donosi nam letnje temperature, ali i prolaznu nestabilnost. Prvi dan vikenda biće najtopliji dan ove nedelje. Temperatura je pred zoru bila malo iznad 10 stepeni, a već oko 8 ujutru u većem delu zemlje prelazila je 20. podeljak.\nNovi Sad 2119 lepo vreme prolece u gradufoto Nenad Mihajlovic\nŠto se maksimalne temperature tiče, u Timočkoj krajini na kratko će prelaziti 33 stepena, ipak u većini mesta ostaje oko 32. Vedro i sunčano vreme zadržava se sve do ranih poslepodnevnih sati, kada nam sa severa stiže naoblačenje, a vetar počinje da duva iz severnog i severozapadnog pravca.\nProlazak hladnog fronta praćen je destabilizacijom vremena, što znači da će u Vojvodini i zapadnoj Srbiji tokom poslepodneva biti uslova za lokalne grmljavinske nepogode.\nPremeštanje hladnog fronta ka jugu Srbije premestiće i liniju nestabilnosti, što će tokom noći i centralnoj Srbiji doneti pljuskove i grmljavinu. U nedelju će uslova za padavine biti još u brdsko - planinskim predelima i to samo u prvoj polovini dana. Poslepodne dolazi do potpunog razvedravanja, ali se pojačan severni i severozapadni vetar zadržava sve do utorka.\nDrugi dan vikenda biće za oko 5 stepeni svežiji, dakle maksimalna temperatura kretaće se oko 28 stepeni, a severni vetar donosiće nam i dodatni efekat hlađenja.\nNarednu nedelju obeležiće malo nestabilnije vreme. Iznad severozapadne Evrope često će biti prodora ciklona sa Atlantika. On sa svojim hladnim frontom donosi zapadnoj Evropi zahlađenje i kišu, a do naše zemlje stiže samo nešto vlažnija vazdušna masa koja će ponegde uzrokovati nestabilnost. U prvoj polovini nedelje lokalni pljuskovi se očekuju u planinskim predelima, a krajem nedelje kiša će padati i na severu Srbije.\nMaksimalna dnevna će još u ponedeljak biti oko 27 stepeni, svežije, ali i dalje iznad proseka. Od utorka počinja da duva južni vetar, što nam donosi novo otopljenje. Sredinom nedelje živa u termometru će se kretati oko 30. podeljka, a krajem sedmice, sa kišom stiže i blaži pad temperature.\nDo početka leta ostalo je još mesec dana, a vremenske prilike uveliko podsećaju na sredinu juna. Globalni prognostički modeli najavljuju veoma toplo i sunčano leto. Iako ćemo povremeno imati prodore hladnije vazdušne mase, zahlađenje i padavine koje nam ona donosi neće biti dovoljne da nas osveže i nadoknade deficit vlage u tlu. Dakle, pred nama je još jedno suvo leto.


Dodik bi da ukine visokog predstavnika, Ivanić traži ponovno brojanje glasova – NovostiDana.rs\nDodik, koji je i predsednik Saveza nezavisnih socijaldemokrata (SNSD) je za RTS rekao da, ukoliko ostali članovi Predsedništva BiH zele da prihvate njegov predlog imaće dijalog, jer kako je objasnio, ako hoće da naprave „malo jaču Bosnu nego što je imamo danas, onda moraju da izbace visokog predstavnika“.\n„Pokušaću da svojim diplomatskim kontaktima obezbedim podršku. Znam da Rusija prihvata, da većina zemalja prihvata, da Srbija se slaže, Hrvatska se slaže. Ostalo je da se još složi Amerika“, rekao je Dodik.\n„Verujem da ću uspeti da dodjem do njega“, kazao je Dodik i zahvalio na pomoći i pažnji koju Srbija ima prema RS.\n„Ja ću tražiti da to bude zvaničan stav Predsedništva, ukoliko Bosna želi da bude suverena i hoće da bude zemlja u medjunarodnom kapacitetu onda mora da radi bez visokog predstavnika“, rekao je Dodik. On je objasnio i da će zatražiti da stranci ne budu u Ustavnom sudu Bosne i Hercegovine.\nIvanić je kazao da „postoje velike nelogičnosti, posebno na području Zvornika i još nekih opština u toj izbornoj jedinici“.\nKineske vlasti: Šef Interpola primao mito


• Kosanović vd zamenik direktora\nVlada AP Vojvodine imenovala je „drugog čoveka” somborske Bolnice.\n- Dr Darko Kosanović, doktor medicine, specijalista opšte hirurgije, imenuje se za vršioca dužnosti zamenika direktora Opšte bolnice „Dr Radivoj Simonović” Sombor na period od šest meseci - objavljeno je u prekjučerašnjem izdanju Službenog glasnika AP Vojvodine. Darko Kosanović je do sada bio načelnik odeljenja za prijem, trijažu i zbrinjavanje urgentnih stanja somborske bolnice. Takođe, od kraja oktobra 2017. godine, Kosanović je na funkciji predsednika Saveta za zdravlje grada Sombora. Pored redovnog posla u OB „Dr Radivoj Simonović”, Kosanović je angažovan i u Poliklinici Vuković u Somboru, gde, kako se navodi na sajtu te privatne medicinske ustanove, obavlja hiruške i vaskularne preglede.\nVestima iz vojvođanske Vlade treba dodati i da je poslaniku Radomiru Kuzmanoviću, potvrđen mandat u Pokrajinskom savetu za bezbednost. Kuzmanović je bio član dosadašnjeg Odbora za bezbednost Skupštine AP Vojvodine.\nsavamajstor @ Čet, 12.04.2018. 11:00\ndoktor medicine dr darko kosanović društvo odnor za bezbednost opšta bolnica dr radivoj simonović pokrajinski savet za bezbednost poliklinika vuković radomir kuzmanović savet za zdravlje grada sombora službeni glasnik sombor\n• Zeleno svetlo Gradskog veća za putničko pristanište (1)\nGradsko veće je na 18. sednici utvrdilo Predlog Odluke o izradi plana detaljne regulacije putničkog pristaništa na Dunavu kod Bezdana, odlučilo o raspodeli sredstava u oblasti sporta za period jul 2016 – jun 2017. godine, a raspravljalo se i o komunalnim temama.\nNa sednici Gradskog veća, održanoj u ponedeljak, 12. septembra, utvrđen je predlog ugovora o privremenom upravljanju i korišćenju objekta u Šikari za privremeni smeštaj migranata-izbeglica u gradu Somboru.\nVeće je utvrdilo i Predlog odluke o izradi plana detaljne regulacije putničkog pristaništa na Dunavu kod Bezdana. Uslovi i smernice za izradu Plana detaljne regulacije pristaništa su definisani Prostornim planom grada Sombora, Prostornim planom područja posebne namene Specijalnog rezervata prirode „Gornje Podunavlje” i Prostornim planom područja posebne namene međunarodnog plovnog puta E-80 – Dunav. Naručilac plana je bezdansko preduzeće „YU Agent”, a obrađivač JP „Urbanizam”. Predlog odluke biće razmotren i na sednici Skupštine grada Sombora.\nGradsko veće je donelo i zaključak o raspodeli sredstava u oblasti sporta za period jul 2016. – jun 2017. godine, a bilo je reči i o rezultatima javnog poziva za dodelu subvencija za zapošljavanje nezaposlenih lica iz kategorije teže zapošljivih, prema kojima će u 15 preduzeća biti zaposlena 22 nezaposlena lica.\nVeće je ovlastilo gradonačelnicu Sombora da donese rešenje o obrazovanju Komisije za koordinaciju inspekcijskog nadzora nad poslovima iz izvorne nadležnosti grada Sombora. Za predsednika Komisije imenovan je Miroslav Kovačić, član Gradskog veća za oblast komunalne delatnosti i investicije.\nNa sednici je obrazovan i Savet za zdravlje grada Sombora, kao stalno radno telo Gradskog veća.\nPredsednik Saveta je dr Darko Kosanović, a zamenik predsednika Biljana Klipa, sekretar organizacije Crvenog krsta u Somboru. Savet za zdravlje osim predsednika i njegovog zamenika ima još 12 članova.\ntriletrip @ Uto, 13.09.2016. 01:54\nbiljana klipa crveni krst dr darko kosanović društvo dunav gradsko veće inspekcijski nadzor jp urbanizam komisija miroslav kovačić plovidba politika pristanište saobraćaj savet za zdravlje grada sombora sombor sport vodni saobraćaj yu agent


Las Vegas: Ukradeni čipovi vredni 1,5 miliona evra\nNaoružani čovek sa kacigom na glavi ušetao je jutros oko 4 po lokalnom vremenu u kazino “Belađo” u Las Vegasu i direktno sa kockarskog stola pokupio čipove vredne najmanje 1,5 miliona dolara, nakon čega je pobegao na motorciklu.\nPolicija sumnja da je u pitanju ista osoba koja je prošle nedelje opljačkala “Sankoust Kazino” u Las Vegasu, gde su takođe ukradeni čipovi, vredni oko 20.000 dolara.\nZbog striktnih propisa i kontrole koji u kazinima Las Vegasa važe lopovu bi, međutim, moglo da bude teško da ukradene čipove unovči ma gde drugde sem u “Balađu”. Čipovi su, naime, uglavnom specifični za određeni kazino i ne mogu se razmenjivati među različitim lokalima za igre na sreću.\n“Čipovi nisu kao novac - u jednom trenutku morate da ih naplatite”, kaže portparol hotelskog kompleksa MGM u Las Vegasu kome pripada i kazino “Belađo”.\nHotelske kamere su uspele da snime osumnjičenog za krađu čipova, desetu ovogodišnju pljačku kazina u Las Vegasu.\nUSPON I PAD RUSKOG LAS VEGASA Izgradnju kockarskog raja podržao je Kremlj, a sada ga je Putin jednim potezom UNIŠTIO (FOTO)


Republika Srpska u redu za rusku vakcinu - Akta.ba\nRepublika Srpska u redu za rusku vakcinu\n17.08.2020. 12:10 / Izvor: SRNA\nPremijer Republike Sprske Radovan Višković je poručio da republičke institucije čine sve da bi jesen dočekali što je moguće više spremni. On smatra da će zbog pojave sezonskog gripa situacija biti mnogo teža, ali je napomenuo da se Vlada i Štab za vanredne situacije pripremaju za takvu situaciju ukoliko do nje dođe.\nPremijer RS-a je podsjetio da je prije nekoliko dana donesena odluka o izdvajanju dodatnih sredstava od gotovo 15 miliona KM za nabavku zaštitne opreme koja može da bude skoro do kraja marta naredne godine, kao i značajna dodatna sredstva za pripremu i opremanje kovid bolnica u Banjaluci, Istočnom Sarajevo, Foči, Bijeljini...\n"Volio bih da nam ta zaštitna opremu i kovid bolnice nikada ne zatrebaju i da ih nikada ne upotrijebimo, ali moramo učiniti sve da jesen dočekamo spremno s obzirom na ne baš ohrabrujuće prognoze", rekao je Višković.\nO tvrdnjama koje se pojavljaju u javnosti da Srpska nema dovoljno testova, Višković je naglasio da je to netačno, jer ih u ovom momentu ima dovoljan broj, a u toku je i javna procedura za nabavku još 25.000 pi-si-ar testova.\n"Nedavno smo na sjednici Štaba, a potom i Vlade donijeli odluku o nabavci brzih testova koji su veoma korisni za zdravstveni sektor, njihova pouzdanost je veća od 80 odsto i pokazali su se izuzetno korisnim za hitne pacijente o čemu govori i podatak da nam nijedan oboljeli nije ušao u zdravstveni sistem i prenio zarazu", naglasio je Višković.\nOn je ponovio da je Srpska pokazala interes za nabavku vakcine protiv virusa korona koja je registrovana u Rusiji i da je Predstavništvo Srpske u Moskvi već obavilo neke razgovore.\n"Obratili smo se i Ambasadi Ruske Federacije i ambasadoru Petru Ivancovu. Stali smo u red i to je u ovom momentu jedino moguće i jedino važno, jer je već više od 20 zemalja iskazalo interesovanje za tom vakcinom", rekao je Višković.\nAko struka utvrdi da je to rješenje za virus i ako bude dostupna, Višković je poručio da će Srpska učiniti sve da je obezbijedi za svoje građane.\nU Banjaluku stigao prvi kontigent od 80.000 doza vakcine Sinopharm\nMedijski radnici, policija, profesori: RS kreće sa trećom fazom vakcinacije


Nova interaktivna tabla u vrtiću "Biser" na Novom Beogradu Nova interaktivna tabla u vrtiću „Biser“ na Novom Beogradu – Personal magazin\nVrtiću „Biser“ Predškolske ustanove „11 april“ na Novom Beogradu, u četvrtak, 25. decembra 2014. godine uručena je „pametna tabla“. Uručivanju table prisustvovali su pomoćnik ministra za predškolsko i osnovno obrazovanje…\nVrtiću „Biser“ Predškolske ustanove „11 april“ na Novom Beogradu, u četvrtak, 25. decembra 2014. godine uručena je „pametna tabla“. Uručivanju table prisustvovali su pomoćnik ministra za predškolsko i osnovno obrazovanje i vaspitanje i obrazovanje odraslih mr Ljubiša Antonijević, predstavnik udruženja srpsko-turskih privrednika „SITA“, direktor i saradnici obrazovnog sistema „Bejza“ kao i predstavnici firme „COMUTEL“ koja je pružila neophodnu tehničku podršku.\nPomoćnik ministra mr Ljubiša Antonijević naglasio je da cilj ove akcije jeste da osnaže ustanove tehničkom podrškom, koja će omogućiti deci kvalitetniji i kreativniji proces saznavanja i učenja, a vaspitačima pomoći da kvalitetnije izvode predškolski program i unapređuju lični i profesionalni razvoj.\nDirektor ustanove Jelena Dubljević, zahvalila se donatorima na poklonu rečima da je „u današnje vreme svaki poklon dragocen, ali za ustanovu „Biser“ je ovaj poklon pravi dijamant kome se najviše raduju deca i vaspitači.“\nPredškolska grupa dece izvela je muzički program i zanimljivo takmičenje u znanju upravo pomoću pametne table, ne krijući radost i zadovoljstvo. Ministarstvo prosvete, nauke i tehnološkog razvoja primilo je donaciju osam školskih interaktivnih tabli, uvezenih iz Republike Turske, od strane privredne organizacije „SITA“, firme „COMUTEL“ i Privatne osnovne škole „Bejza“. Interaktivne table, koristiće se isključivo u nastavne svrhe, i biće dodeljene predškolskim ustanovama i osnovnim školama u Republici Srbiji, radi razvoja i unapređivanja obrazovno-vaspitnog procesa u ustanovama. Ministarstvo izražava zahvalnost donatorima koji su vrednim poklonom doprineli razvoju i unapređivanju sistema obrazovanja i vaspitanja.\nNova interaktivna tabla u vrtiću „Biser“ na Novom Beogradu was last modified: December 30th, 2014 by Redakcija


Uvodnik GM 83/84\nYou are at:Home»Prethodna izdanja»2014»83-84»Uvodnik GM 83/84\nBy Vesna Kovačević on\t 16/02/2015 83-84\nPo ustaljenom običaju, Redakcija našeg časopisa u ovo vreme sprema tzv. letnji dvobroj. Za ovaj smo vam pripremili niz zanimljivih priloga za koje smo procenili da su dovoljno “pitki” da se mogu lako “konzumirati” i na odmoru, a opet i dovoljno edukativni da ne gubimo kontinuitet u “učenju”.\nPočeli smo sa (Ne)prilikama digitalnog poslovanja, u nameri da još jednom podsetimo na neraskidivu vezu savremenog biznisa i ITa. O tome kako transformacije u različitim industrijama počinju upravo inovacijama koje pokreće tehnologija govori i tekst pod naslovom Brzi neuspeh kao tajna uspeha. Naizgled apsurdan stav autora dobija smisao kada se stavi u kontekst učenja na greškama i poveže sa kratkim vremenskim periodom u kome se ispoljavaju nedostaci tehnologijom ubrzanih procesa.\nSa ovih tema priča se gotovo spontano proširila na organizacionu transformaciju i zavođenje reda u promene, na poslovanje kao “timski sport” i na promene koje na sebi treba da učine “milenijumci”, sledeća generacija preduzetnika, političara i kulturnih ikona, da bi bili primećeni i bolje prihvaćeni u radnoj sredini.\nZaokružili smo je Pričom o uspehu „čoveka koji je uspeh krunisao humanim gestom koji će, koliko toliko, ublažiti razmere katastrofe koja je nedavno pogodila poplavljena područja Srbije, Bosne i Hercegovine i Hrvatske“.\nKako je leto mnogima sinonim za putovanja, i mi smo se dotakli ove teme: idejom gde otići i prikazom mobilne aplikacije za putovanje TripRider.\nZa one koji nameravaju da ulože vreme u lično usavršavanje i učenje možda još jednog stranog jezika – nastavak objašnjavanja velocity learning metoda kojim se ovo postiže sa mnogo manje napora.\n(Ne)prilike digitalnog poslovanja\nBrzi neuspeh kao tajna uspeha\nZavođenje reda u promene


Endodoncija — Stomatološka Ordinacija Magic Dent Beograd\nZubna pulpa se sastoji od nervnih vlakana i krvnih sudova te kao i svako drugo tkivo u čovekovom organizmu može da oboli. Najčešće dolazi do promene strukture tkiva, koje postaje inflamirano, a nakon čega bakterije dodatno kontaminiraju zubnu pulpu, čime se dodatno komplikuje proces lečenja.\nEndodontski tretman uključuje pravilno dijagnostikovanje, instrumentaciju kanala kao i punjenje korenskog kanala. Kod nas u Magic Dent ordinaciji se koriste najsavremenije tehnike i instrumentarijum za endodontsku terapiju pulpe. To su pre svega ručni i mašinski instrumenti na bazi nikl-titanijumskih legura (Ni-Ti), koji u sebi sadrže i lokatore vrha korena zuba. Upotrebom digitalnog rendgen aparata kao kontrolnim mehanizmom, garantujemo efikasan i krajnje precizan konačan rezultat terapije.


Parlamentarni izbori, saopštenja, 30. jul – SDP, SD\nAutor:\t- 30.07.2020, 10:51 IZBORI 2020\nSD predale listu: Očekujemo izvanredan rezultat na izborima\nPredsjednik SD-a, Ivan Brajović, je rekao da je siguran da partija građankama i građanima nudi izuzetno kvalitetnu listu kandidata za poslanice i poslanike, listu istinskih i dosljednih socijaldemokrata, kako onih koji se tri decenije svim svojim bićem bore za temelje vrijednosti samosvjesne građanske i evropske Crne Gore i u to nikog ne moraju da ubjeđuju i koji nikad nijesu pravili kompromise na štetu države, tako i onih mlađih stručnih, kreativnih i progresivnih ljudi koji svojim ličnim i profesionalnim integritetom garantuju bolji u napredniju Crnu Goru. „Na našoj listi se nalazi 40% naših drugarica i veliki broj mladih što govori o dodatnom kvalitetu koji pokazuje naš posvećen odnos prema svima onima koji znače stabilnost i progres. Ova lista predstavlja više hiljada članova SD-a i mnogo više hiljada naših simpatizera“, rekao je Brajović.\nOn je izjavio da će takvu listu pratiti najbolja programska ponuda koju će partija iznijeti pred građane, a na kojoj rade, svako u svojoj oblasti, najstručniji kadrovi SD-a. „Za ove 4 godine vršenja vlasti dokazali smo da program za Socijaldemokrate nije samo mrtvo slovo na papiru, već realno ostvariv i dostižan. Zato iza svakog našeg predstavnika u vlasti stoje konkretni rezultati. Dok drugi pričaju, mi radimo i takav pristup će, siguran sam, biti najbolji garant izvanrednog rezultata koji ćemo ostvariti“, saopštio je Brajović.\nOn je rekao da su svi udari na Socijaldemokrate, pojačani pred izbore, i razna spinovanja javnosti, samo potvrda da je rast SD-a nezaustavljiv, da istinska socijaldemokratija živi u svakom kutku Crne Gore i da je iz dana u dan sve jača i odlučnija da vodi ovo društvo u evropsku porodicu država i bude u funkciji postizanja boljeg i kvalitetnijeg života svakog pojedinca u našoj državi. „Mi imamo obavezu pred građanima, pred državom i pred sobom da nastavimo onim putem kojim smo krenuli prije 3 decenije, a pod ovim partijskim imenom prije 5 godina. Naša obaveza je da gradimo građansku, evropsku Crnu Goru, zemlju slobode, zemlju zakona, zemlju pravde, jednakosti i solidarnosti.“, rekao je Brajović.\nOn je istakao da je 12.500 hiljada predatih potpisa simboličan broj, jer je samo dio od onih koji je prikupljen, po tome što je toliko glasova dobijeno na prethodnim parlamentarnim izborima. „A broj potpisa koji je prikupljen samo je još jedna potvrda činjenice da smo jedina partija u Crnoj Gori koja bilježi konstantni rast podrške“, smatra Brajović.\nOn je rekao da Socijaldemokrate, nikad motivisaniji, nastavljaju dosljednu borbu za očuvanje izvorne socijaldemokratske ideje u Crnoj Gori, uvjereni da će 30. avgusta građani dati najbolji odgovor svima onima koji se bave SD-om, na ovaj ili na onaj način. „Naš mnogo bolji rezultat u odnosu na prethodne izbore pokazaće kojim putem treba Crna Gora da ide, a to je put pristojne, dosljedne, politički stabilne, ekonomski prosperitetne, socijalno pravedne socijaldemokratske Crne Gore, kako nam, kao civilizovanom društvu i dolikuje“, zaključio je Brajović u svom obraćanju nakon predaje liste.\nSDP predložila zaključak na Predlog zakona o izmjenama i dopunama Zakona o PIO\nSDP je predložila zaključak na Predlog zakona o izmjenama i dopunama Zakona o penzijskom i invalidskom osiguranju kojim smo tražili da se sve politčke partije u Skupštini Crne Gore koje će podržati Zakon o izmjenama i dopunama Zakona o penzijskom i invalidskom osiguranju javno obavežu da neće mijenjati suštinske odredbe Zakona, kojima bi se štetilo sadašnjim i budućim penzionerima. Takođe, sve političke partije koje će podržati Zakon se javno obavezuju da će se ovaj zakonski predlog u potpunosti primjenjivati i poslije parlamentarnih izbora koji će se održati 30.avgusta 2020 godine.\nNavedenim predlogom zakona se značajno unaprjeđuje položaj budućih i sadašnjih penzionera i norme koje su dogovorene između socijalnih partnera, a obuhvaćene su ovim zakonskim predlogom, su značajno povoljnije nego dosadašnje zakonsko rješenje. Kako bi građani bili sigurni da će se ovaj Zakon u potpunosti primjenjivati i u postizbornom periodu, pozivamo sve političke partije koje će ga glasovima podržati, da se kroz ovaj Zaključak javno obavežu da neće opstruirati njegovu primjenu. Takođe, izuzetno je bitno da se predstavnici političkih partija javno obavežu da neće mijenjati suštinske odredbe Zakona na način da sadašnjim i budućim penzionerima budu smanjena ili ograničena neka prava koja dobijaju na osnovu ovog zakonskog predloga.\nGrađani Crne Gore imaju, nažalost, previše negativnog iskustva sa obmanama u predizbornom periodu, kada su dobijali značajna socijalna i penziona prava, koja su u postizbornom periodu vladajuće partije direktno, ili sakrivene iza odluka Ustavnog suda, ukidali. Ovim Zaključkom svi treba da potvrde ne samo političku volju, nego i zajednički pravni stav nesporne ustavnosti ovog Zakona.


Interesovanje za vakcinaciju u Tutinu povećano deset puta - IndeksOnline.rs\nNaslovna FEATURED Interesovanje za vakcinaciju u Tutinu povećano deset puta\nInteresovanje za vakcinaciju u Tutinu povećano deset puta\nTUTIN – Mnogo je veći odziv stanovnika Tutina na vakcinaciju u poslednja dva meseca i do sada je dato više od 4.000 doza vakcina, izjavio je danas direktor tutinskog Doma zdravlja Kemal Chorović.\nOn je zahvalio ministru Tomislavu Momiroviću i ambasadoru Turske Hamiju Aksoju što su ličnim primerom dali podstrek građanima opštine Tutin da se vakcinišu.\n“Ranije smo imali pet do 10 građana dnevno koji su se vakcinisali, ali ih je sada od 100 do 120, tako da smo do sada dali preko 4.000 doza I sad aće sigurno biti mnogo bolje. Nadam se da će to zahvaljujući poseti ministra I ambasadora Turske to biti još bolje”, rekao je Ćorović.\nAmbasador Aksoj je izjavio da ne razume tako mali odziv, uprkos činejnici da građani imaju na raspolaganju sve vakcine kao nigde u Evropi.\n“Srbija je jedna od najuspešnijih zemalja u Evropi po borbi protiv pandemije, jer je u ovoj oblasti primenila politiku koja je za primer, I zahvaljujući tome je 40 odsto stanovništva vakcinisano. Na žalost u Sandžaku je mali procenat vakcinisanih, svega oko 10 odsto iako imaju pristup svim vakcinama I to je zbog toga još čudnije”, rekao je Aksoj.\nAmbasador Turske je rekao kako su on i ministar Momirović dali primer ostalima kako treba da se ponašaju uz nado da će to već od danas dati rezultate.\n“U drugim državama se mnogo ljudi muči, jer nemaju pristup vakcinama, a ovde imaju sve vakcine I zato pozivam našu braću u Novom Pazaru, Tutinu I celom Sandžaku da se vakcinišu”, naglasio je ambasador Aksoj.\nAtletičarka Atletskog kluba Novi Pazar Teodora Simović takođe je pozvala sugrađane da se vakcoinišu.\n“Nama ovde prisutnima je korona odnela prijatelje i članove porodice i zato mislim da je vakcinacija veoma bitna i zato mi sportisti koji inače propagiramo zdrav živort pozivamo građane na vakcinaciju. Ne kaže se uzalud da bolestan ima samo jednu želju, a to je da bude zdrav”, apelovala je ona.\nSimovićeva je naglasila da sportistima teško pada epidemija i zbog toga što su mnoga takmičenja bila otkazana ili se održavaju bez publike i bez prave motivacije da postižu dobre rezultate.\nOna je podsetila da je Beograd naredne godine domaćin Evropskog dvoranskog privenstva u atletici i pozvala jw građane da se vakcinišu kako bi mogli da podrže naše atletičcare na toj manifestcaiji.\nAmbasador Aksoj je naglasio zadovoljstvo mnapretkom radova na rekonsturkciji puta Novi Pazar-Tutin koje izvodi turdka firma Tašjapi.\n“Naši odnosi sa Srbijom su na izuzetno višokom nivou, mnogo naših firmi radi u Srbiji, a Tašjapi takođe radi put Sarajevo-Beograd. Potrudićemo se da nakon završtka puta Novi Pazar – Tutin ovo preduzecje dobije još projekata I natome ćemo sarađivati s ministrom”, rekao je Aksoj.\nDržavni sekretar u Ministarstvu građevinarstva, saobraćaja I infresturkture Enes Buhić izrazio je zadovoljstvo zbog posete ministra Momirovića.\n“Drago mi je da se toliko ulaže u ovu teritoriju. Ministar je dva puta za tri meseca bio ovde, a danas ćemo sa ambasadorom Turske otvoriti neke nove teme o nekim novim projektima”, rekao je Buhić.\nPrethodni tekstZemlje regiona popuštaju korona mere\nSledeći tekstU Srbiji 330 novih slučajeva korone, umrlo 11 osoba\nNOVI PAZAR - Pripadnici Ministarstva unutrašnjih poslova, Policijske uprave Novi Pazar lišili su danas slobode N.B. iz tog grada zbog postojanja osnova sumnje da...


Ministarstvo zdravlja donijelo je novi set mjera - 21.12.2020 | Rentoholic\nMinistarstvo zdravlja donijelo je novi set mjera – 21.12.2020\nMinistarstvo zdravlja donijelo je novi set mjera u cilju suzbijanja pandemije Covid 19 koje stupaju na snagu u ponoć i kojima je predviđena zabrana organizovanja\nMinistarstvo zdravlja donijelo je novi set mjera u cilju suzbijanja pandemije Covid 19 koje stupaju na snagu u ponoć i kojima je predviđena zabrana organizovanja dočeka Nove godine na otvorenom i u zatvorenom prostoru.\nNovim mjerama predviđeno je da će međugradski saobraćaj biti zabranjen 24. 25. 30. i 31. decembra, kao i 1, 2, 6. i 7. januara.\nOstaje na snazi zabrana međugradskog saobraćaja od petka od 22 sata do ponedjeljka u pet sati.\nPravilno nošenje maske podrazumijeva nošenje maske na licu tako da pokriva nos i usta, dok fizička distanca podrazumijeva održavanje razmaka od najmanje dva metra među osobama koja nisu članovi istog domaćinstva\nNa snazi ostaje zabranjen rad noćnih klubova, dok je rad ostalih ugostiteljskih objekata, izuzev hotela, produžen do 20 sati, osim za 24, 25, 30. i 31. decembar, kao i za 1. 2, 6, 7 i 8. januara, kada je dozvoljeno samo pružanje usluga dostave hrane.\nRad hotela treba organizovati na poseban način za dane 24, 25 ,30 i 31. decembar, kao i 1, 2, 6, 7 i 8. januara.\nOmogućava se rad hotelskih restorana samo za goste hotela od sedam do 16 sati u skladu sa važećim preporukama za pružanje usluga u restoranima tokom epidemije COVID-19 .\nZabranjen je rad bazena, spa centara i zabavno-muzičkog programa za navedene datume.\nZabavno muzički program van navedenih datuma moguće je organizovati od sedam do 20 sati uz poštovanje važećih preporuka koje je izradio Institut za javno zdravlje.\nZabranjeno je izdavanja smještajnih jedinica (vikendice, stanove i slično) za više od dvije osobe, osim članovima zajedničkog porodičnog domaćinstva\nTokom vjerskih praznika (u noći između 24. i 25. decembra, 6. i 7. januara) dozvoljen je izlazak iz objekta stanovanja radi prisustvovanja tradicionalnim vjerskim obredima pod već definisanim uslovima za boravak u vjerskim objektima i za vrijeme vjerskih obreda na otvorenom.\nZabranjeno je organizovanje svih stručnih i naučnih skupova od 28. decembra do 11. januara.\nIzuzetak su prijavljeni javni skupovi do 25 osoba, u trajanju ne dužem od 60 minuta, kao i uz pridržavanje mjera fizičke distance od dva metra, nošenje maski i uz korišćenje megafona i transparenata, bez uzvikivanja.\nZabranjeno je prisustvo i zadržavanje više od četiri punoljetne osobe u grupi na otvorenom javnom mjestu, osim za osobe koje obavljaju svoje redovne radne zadatke i članove istog domaćinstva.\nSahrane se obavljaju isključivo u užem krugu porodice, najviše deset osoba uz obavezno pridržavanje mjera pravilnog nošenja maske.\nZabranjen je rad dječijih igraonica, čak i onih koje posluju samostalno ili u okviru tržnih centara.\nObrazovno-vaspitni rad u javnim i privatnim obrazovno-vaspitnim ustanovama koji uključuje zabavne aktivnosti vezane za nastupajuće božićne i novogodišnje praznike organizovati u okviru kolektiva ustanova ili pomoću vizuelnih medija.\nDjelatnosti u oblasti kulture koje podrazumijevaju istovremeno prisustvo više osoba u istom prostoru (pozorišta, bioskopi, muzeji, galerije) mogu da rade do 20 sati.\nUlazak u Crnu Goru omogućen je stranom državljaninu uz negativan rezultat PCR testa na SARS-CoV-2, ne stariji od 72 sata.\nRad skijališta moguć je uz održavanje fizičke distance od dva metra, nošenje maski ili skijaških kapa koje prekrivaju nos i usta.\nŽičaru je moguće koristiti na način da u jednoj skijaškoj korpi bude samo jedna osoba, izuzev za šestosjede kada jednu korpu mogu koristiti dvije osobe pod uslovom da sjede na najudaljenijim pozicijama u korpi, ili da se radi o članovima jednog domaćinstva kada je moguće iskoristiti maksimalan kapacitet skijaške korpe\nPrivredna društva i preduzetnici koji pružaju usluge u fitnes centrima i teretanama obavezni su da na ulazu jasno definišu broj osoba koje mogu da borave u objektu i da rad organizuju od pet sati do 18 sati.\nCovid 19 Ministarstvo zdravlja


KK Lavovi Brčko PREMIJER LIGA BIH: DVIJE UTAKMICE LAVICA ZA VIKEND | KK Lavovi Brčko\nNastavak takmičenja u Premijer ligi Bosne i Hercegovine za žene donosi nam dva vezana gostovanja naših Lavica.\nNakon pobjede protiv ekipe Feniks iz Banja Luke u okviru drugog kola Premijer lige BiH u Brčkom, vikend pred nama donosi nam dvije gostujuće utakmice u dva dana.\nU subotu, 30. oktobra naše Lavice igraju utakmicu redovnog trećeg kola, a protivnik je ekipa KŽK Čelik iz Zenice Poraz od Orlova u Banja Luci u okviru prvog kola (59:76) i pobjeda u drugom kolu na domaćem parketu u Zenici protiv Leotara 03 iz Trebinja (85:66) učinak je košarkašica Čelika u dosadašnjem dijelu prvenstva.\nAjla Selimović je zasigurno košarkašica koja je u prva dva kola prikazala najviše u redovima Čelika. U porazu protiv Orlova postigla je 26 poena i upisala 13 skokova, dok je u pobjedi protiv Leotara iz Trebinja ostvarila učinak od 25 poena i 11 skokova.\nUtakmica trećeg kola između Čelika i Lavova na rasporedu je u subotu, 30. oktobra sa početkom u 19:00 časova u Areni Zenica.\nNedelja, 31. oktobar rezervisana je za zaostalu utakmicu prvog kola u kome će naše Lavice snage odmjeriti sa ekipom RMU Banovići iz Banovića.\nO ekipi Banovića ne treba trošiti previše riječi, dovoljno je samo reći da je to ekipa koja je trostruki uzastopni šampion Bosne i Hercegovine (2018. 2019. i 2020.) i trostruki osvajač Kupa Bosne i Hercegovine u istom periodu. Učesnici su i ovogodišnje sezone WABA Lige, a o ambicijama u Premijer ligi Bosne i Hercegovine dovoljno govori i silovit start prvenstva kada su košarkašice iz Banovića u okviru drugog kola na gostujućem terenu u Tuzli savladale ekipu Jednistva rezultatom 94:52.\nO kvalitetu ekipe iz Banovića dovoljno govori i činjenica da su na utakmici u Tuzli imali čak šest igračica sa dvocifrenim košgeterskim učinkom (Ikanovć 19, Mešić 18, Rahmanović-Lacić 16, Popović 13, Ibrić 12 i Dragičević 10).\nUtakmica između Banovića i Lavova biće odigrana u nedelju, 31. oktobra sa početkom u 18:00 časova u sportskoj dvorani u Banovićima, a direktan prenos možete pratiti OVDE\nOno što je sigurno, naše Lavice očekuje izuzetno težak vikend i dvije utakmice protiv izuzetno kvalitetnih rivala u kojima će pokušati iznenaditi favorizovane protivnike i ostvariti pozitivan rezultat.


Inspektori UN ponovo u Iranu\nGlavni inspektor IAEA Herman Nakerts\nViši nuklearni inspektori Ujedinjenih nacija stigli su u Teheran radi dvodnevnih razgovora o iranskom nuklearnom programu, što je druga poseta predstavnika UN u protekle tri nedelje.\nDelegaciju IAEA predvodi glavni nuklearni inspektor Herman Nakerts, koji je u Beču, uoči posete Iranu, rekao da inspektori žele da vide „konkretne rezultate“.\n„Nadamo se da ćemo imati dva dobro usmerena dana u Tejeranu. To je svakako duh sa kojim krećemo na put. Što je još važnije, nadamo se da ćemo postići konkretne rezultate. A najviši prioritet je analiza „moguće vojne dimenzije iranskog nuklearnog programa“. On je dodao da će za napredak biti potrebno vreme.\nInspektori UN žele da Iran objasni zaključke jednog nedavnog izveštaja IAEA u kome se navode dokazi o tome da Iran radi na razvoju nuklearnog oružja. Iran tvrdi da se taj izveštaj zasniva na izmišljotinama.\nIzrael smatra da bi nuklearno naoružani Iran ugrožavao opstanak te zemlje i zagovara preduzimanje vojne akcije kako bi se to sprečilo. Američki zvaničnici, međutim, smatraju da bi izraelski napad na iranske nuklearne instalacije u ovom trenutku bio preuranjen.\nIranski ministar inostranih poslova Ali Akbar Salehi izjvio je juče da Teheran želi da obnovi razgovore sa šest vodećih sila sveta o nuklearnom sporu na način koji bi išao u prilog obeju strana.\n„Mi tragamo za mehanizmom kojim bi se prevazišao nuklearni problem, i koji bi predstavljao uspeh za obe strane u sporu. Razumemo potrebu druge strane za nalaženjem časnog rešenja i spremni smo da pripremimo put za ispravan izlazak iz sadašnje situacije.“\nPet stalnih članica Saveta bezbednosti UN plus Nemačka, nisu vodili razgovore sa Iranom od sastanka u januaru, 2011. koji je okončan bez ikakvog rezultata.